Ζντοβτς: «Απαράδεκτο που χαλαρώσαμε» | Basket League: Η Αγωνιστική | gazzetta.gr\nΚυριακή, 21 Φεβρουαρίου 2016 - 19:39\nFollow @twitterΖντοβτς: «Απαράδεκτο που χαλαρώσαμε»\nΖντοβτς: «Απαράδεκτο που χαλαρώσαμε»\nΟ Γιούρι Ζντοβτς κράτησε τη νίκη απέναντι στην Κηφισιά, ωστόσο θεωρεί απαράδεκτο που χαλάρωσαν, ενώ είχαν τη διαφορά στο +17.\nΟ τεχνικός της ΑΕΚ ανέφερε μετά τη νίκη επί της Κηφισιάς: «Χρειάζομαι λίγο χρόνο για να ηρεμήσω. Συγχαίρω τους παίκτες για τη νίκη. Περιμέναμε να γίνει αυτό το παιχνίδι. Στόχος μας ήταν να νικήσουμε τα τρία παιχνίδια, με Καβάλα, Απόλλωνα και Κηφισιά. Κάναμε καλή προπόνηση τον τελευταίο καιρό. Και χθες κάναμε δύο μέρες προπόνηση, μπήκαμε αργά στο παιχνίδι. Βρήκαμε μετά τον ρυθμό, κάναμε αυτό που έχω στόχο. Παίξαμε επιθετική άμυνα. Μετά όμως χαλαρώσαμε ξανά. Αυτό έγινε και στην Πάτρα, αλλά είχαμε μεγαλύτερη διαφορά. Εδώ ήμασταν στο +17. Αυτό είναι απαράδεκτο. Θυμάστε το παιχνίδι με τον ΠΑΟΚ πως χάσαμε. Πρέπει να δουλέψουμε σε αυτό. Ωστόσο, πήραμε τη νίκη και έχουμε χρόνο για να ετοιμάσουμε το επόμενο παιχνίδι.\nΑυτό που έγινε ήταν αυτό που δεν ήθελα. Δηλαδή όταν μάθαμε ότι ο ψηλός της Κηφισιάς δεν θα παίξει (Σμιθ). Έτσι ξέραμε ότι θα χαμήλωναν το σχήμα, ο Χογκ έπαιξε στην θέση 5 . Ήμασταν αρκετά αργοί στο α' ημίχρονο, κολλήσαμε στα σκριν. Στο δεύτερο ημίχρονο, βάλαμε τον Μαυροκεφαλίδη στο “5” και κάποια στιγμή και τον Μιλόσεβιτς. Η Κηφισιά έκανε αρκετές αλλαγές αμυντικά, έπαιζε με παγίδες. Παρόλα αυτά στο τρίτο δεκάλεπτο δεχτήκαμε μόνο 7 πόντους, παίξαμε καλή άμυνα κι αυτό είναι που προσπαθώ να περάσω στους παίκτες μου».\nΚαι συνέχισε: «Είχαμε πρόβλημα στην άμυνα στο πικ εν ρολ. Στο τρίτο δεκάλεπτο προσαρμόσαμε την άμυνά μας στον Στίγκερς. Έχει περάσει δύσκολα στις πρώτες του μέρες με πολλές ώρες ταξιδιού, είχε ταξιδέψει και στην Ιταλία για να φέρει την οικογένειά του, γιατί η γυναίκα του γέννησε. Ο Κατσίβελης ήταν εκτός. Είχαμε πρόβλημα με την οργάνωσή μας. Παίξαμε κακή άμυνα στην θέση 1. Κι από την αρχή δεχτήκαμε πολλούς πόντους από τον Γλυνιαδάκη χωρίς να παλέψουμε καθόλου».


Από το Rachel cut στις ξανθιές ανταύγειες: Όλες οι beauty μεταμορφώσεις της Jennifer Aniston στα Φιλαράκια!\nΗΟΜΕ Beauty Celebrities Απο το Rachel cut στις ξανθιες ανταυγειες: Ολες οι beauty μεταμορφωσεις της Jennifer Aniston στα Φιλαρακια!\n02.06.2021 | 21:00\nΜε αφορμή το reunion από Τα Φιλαράκια το οποίο, μάλιστα, προβάλλεται απόψε και από το Star, θα ήταν κάπως αναπόφευκτο να κάνουμε ένα τέτοιο θέμα: ένα review των beauty looks. Επειδή, όμως, τα Φιλαράκια είναι έξι στο σύνολό τους και αυτό το θέμα θα ήταν αναπόφευκτα ατελείωτο, αποφασίσαμε να κάνουμε focus σε εκείνον τον ένα χαρακτήρα με τον οποίο ταυτιστήκαμε και από τον οποίο εμπνευστήκαμε όσες “κάναμε” εφηβεία στα 90’s.\nΚι εκείνος ο ένας χαρακτήρας δεν είναι άλλος από την Jennifer Aniston ή, αλλιώς, την τηλεοπτική Rachel Green η οποία ναι, μας ενέπνευσε με τις κιλτ φούστες της και το τέλειο στιλ της, αλλά οι μεγάλες ουρές δεν δημιουργήθηκαν έξω από τα καταστήματα ρούχων, αλλά έξω από τα κομμωτήρια όταν εμφανίστηκε με το διάσημο Rachel cut.\nΠράγματι, το beauty team της Jennifer Aniston και πιο συγκεκριμένα ο hair stylist, Chris McMillan και ο makeup artist, Michael Canale, ήταν αυτοί που εκτόξευσαν την καριέρα της στα ύψη τη στιγμή που εκείνη έκανε μια δεύτερη καριέρα στα γραφεία του Ralph Lauren και λίγο αργότερα αυτά της Louis Vuitton στα κεντρικά στο Παρίσι.\nΣτο πρώτο επεισόδιο από Τα Φιλαράκια, η Rachel Green εμφανίστηκε στο γνωστό καφέ με βρεγμένα σκούρα καστανά μαλλιά και νυφικό. Τότε και με αυτό το look δεν υποψιαστήκαμε ότι μπροστά μας βλέπαμε το επόμενό μας beauty icon.\nTo 1995 ο Chris McMillan έπιασε τα ψαλίδια του και δημιούργησε το Rachel Cut, το κούρεμα που στιγμάτισε μια ολόκληρη δεκαετία και για το οποίο η Jennifer Aniston πολύ αργότερα θα δηλώσει αστειευόμενη στο αμερικάνικο Allure: “Το Rachel Cut ήταν το πιο άσχημο κούρεμα που είχα δει ποτέ στη ζωή μου! Το μόνο που ήθελα να ξέρω είναι πως αυτό το κούρεμα είχε πόδια!”. Το κούρεμα απογειώθηκε με μια φωτογράφιση που έκανε η Jennifer Aniston για το εξώφυλλο του περιοδικού People και σύντομα επρόκειτο για ένα κούρεμα που θα βλέπαμε παντού!\nΑυτά όλα μέχρι την τέταρτη σεζόν όπου η Rachel εμφανίστηκε με ολόισια μαλλιά και αυτές τις ανοιχτόχρωμες ανταύγειες που στην πορεία της ζωής της αποτέλεσαν το signature hair look της και ας αποφάσισε το 2001 να κόψει τα μαλλιά της καρέ (ναι, το ίδιο καρέ που είναι τεράστια τάση ακόμη και σήμερα!), ένα κούρεμα ακριβώς το αντίθετο από τα πολυυυυυυ μακριά μαλλιά που είχε στην έκτη σεζόν και που ήταν σίγουρα αποτέλεσμα extensions αλλά στα δικά μας μάτια έμοιαζε απλώς πως η Rachel Green απείχε για καιρό από τα ψαλίδια και τα κομμωτήρια.\nΠαρακάτω, οι πιο iconic beauty στιγμές και μεταμορφώσεις της Rachel Green από Τα Φιλαράκια\nΤο 1994 στην πρώτη σεζόν από Τα Φιλαράκια η Jennifer Aniston και, κυρίως, τα μαλλιά της Jennifer Aniston που υπήρξαν πρωταγωνιστές, ήταν κάπως έτσι: σγουρά, ακολουθώντας τη φυσική σπαστή υφή τους και πιο σκούρα από ότι θα μας συνήθιζε στην πορεία.\nΤο 1995, στην δεύτερη σεζόν η Rachel εμφανίζεται με αυτό το κούρεμα που πήρε το όνομα του ρόλου της και έγινε παγκόσμια beauty εμμονή. Εκείνη την περίοδο, βεβαίως, εμείς δεν υποψιαζόμασταν καν ότι επρόκειτο για ένα κούρεμα που η ίδια η Jennifer Aniston απεχθανόταν.\nΣτη δεύτερη σεζόν, στο έβδομο επεισόδιο η Rachel και ο Ross δίνουν το πρώτο τους φιλί, κάτι που όλοι περιμέναμε. Αυτό που δεν περιμέναμε, όμως, είναι η αποκάλυψη που έγινε λίγες μέρες πριν, ότι δηλαδή οι δυο τους ήταν τρελά και αληθινά ερωτευμένοι και πως περίμεναν αυτό το φιλί πώς και πώς. Κάνοντας focus στο beauty κομμάτι, η Rachel είχε πιασμένα τα μαλλιά της με ένα κλάμερ, ένα αξεσουάρ μαλλιών που ήρθε ξανά στο προσκήνιο τελευταία και αποτελεί τεράστια τάση!\nΤην τέταρτη σεζόν από Τα Φιλαράκια, η Jennifer Aniston αποχαιρετά τις ασυμμετρίες και το Rachel Cut, μακραίνει τα μαλλιά της και σταδιακά αρχίζει να ανοίγει και το χρώμα τους. Σύντομα θα την δούμε με το τέλειο ξανθό!\nΚαι φτάνουμε στην έκτη σεζόν όπου η Rachel έχει butt length hair και αυτές τις τέλειες ξανθιές ανταύγειες που θα μας οδηγήσουν στο κομμωτήριο για μια ακόμη φορά!\nΗ όγδοη σεζόν βρίσκει την τηλεοπτική Rachel με ένα blunt cut καρέ που πολύ άνετα μπορούμε να το φανταστούμε να στέκεται και σήμερα από το κούρεμα μέχρι το χρώμα!\nΣτο πρώτο επεισόδιο της ένατης σεζόν συμβαίνει αυτό για το οποίο ανυπομονούσαμε: η Rachel και ο Ross αποκτούν παιδί! Τα μαλλιά της Rachel μοιάζουν αρκετά με την σημερινή εκδοχή της Jennifer Aniston ενώ στην πορεία της ίδιας σεζόν θα τα δούμε να σκουραίνουν.\n… Και σκούρυναν! Στο 19ο επεισόδιο η διαφορά στο χρώμα των μαλλιών της είναι εμφανής!\nRachel Green, Φιλαράκια, δέκατη σεζόν! Δεν θα χορταίνουμε ποτέ να βλέπουμε τις σκηνές ξανά και ξανά και να εμπνεόμαστε μέχρι σήμερα από τα looks της Rachel. Και πού ξέρεις; Μπορεί κάποια στιγμή και το Rachel Cut να ξαναγίνει τάση. Όπως ακριβώς το κλάμερ που φορούσε στα μαλλιά της σε εκείνο το πρώτο φιλί με τον Ross!


PANELIAKOS, Boston USA: Ζητούνται Ηγέτες\nΚατά τη διάρκεια διαδήλωσης κατά του ρατσισμού στο πλαίσιο της συμπλήρωσης 57 ετών από την εμβληματική ομιλία του ηγέτη του αφροαμερικανικού κινήματος για τα πολιτικά δικαιώματα των μαύρων, Μάρτιν Λούθερ Κινγκ. (AP Photo/Carolyn Kaster)\nΤου Δρα Πάνου Σταυριανίδη\nΠριν μερικά χρόνια έκανα μια παρουσίαση στο Πανεπιστήμιο Rutgers της Νέας Ιερσέης. Με την ιδιότητα του προσκεκλημένου λέκτορα, το αντικείμενο της διάλεξης ήταν να μεταφέρω στους φοιτητές μερικά από τα χαρακτηριστικά που συμβάλλουν στην επιτυχία του ατόμου σε οποιοδήποτε πεδίο απασχόλησης. Είναι περιττό να αναφέρω ότι ένα από τα κύρια χαρακτηριστικά που συμβάλλουν στην επιτυχία είναι το να μπορείς να συμπεριφερθείς σαν ηγέτης όταν χρειαστεί και με ό,τι αυτό συνεπάγεται.\nΑφού περιέγραψα μερικά από τα συστατικά που απαιτούνται στην ιδιοσυγκρασία ενός ηγέτη, δηλαδή, σκληρή εργασία, παράδειγμα προς μίμηση, ανάληψη ευθύνης, κ.τλ., ζήτησα από τους φοιτητές να σηκώσουν τα χέρια αυτοί που θα μπορούσαν να παίξουν αυτό το ρόλο. Σοκαρίστηκα όταν είδα μόνο μερικά χέρια, τρία με τέσσερα, μέσα σε ένα αμφιθέατρο με γύρω στους εκατό φοιτητές. Αν και διδάσκω περιστασιακά σαν λέκτορας καθηγητής σε προπτυχιακές, ως επί το πλείστον βαθμίδες, το φαινόμενο αυτό εξακολουθεί και με σοκάρει κάθε φορά που το συναντώ.\nΚατά την άποψή μου ένα σημαντικό επιχείρημα που θα μπορούσα να προβάλλω για να αιτιολογήσω αυτή τη λυπηρή κατάσταση είναι το ποιόν και η χαμηλή στάθμη των πολιτικών προσωπικοτήτων που δεσπόζει στο πολιτικό στερέωμα της Αμερικής τις τελευταίες δύο σχεδόν δεκαετίες. Χωρίς να δακτυλοδεικτώ σε κάποια συγκεκριμένη κατεύθυνση ή σε πολιτικό κόμμα, θεωρώ ότι το να υπηρετείς τους πολίτες που σε εμπιστεύθηκαν με την ψήφο τους είναι κάτι υψηλό και εξαίρετο. Οπως στη ζωή, έτσι και στην πολιτική υπάρχουν άπειροι κώδικοι συμπεριφοράς και σίγουρα οι αρχαίοι συγγραφείς και φιλόσοφοι είχαν πολλά να πουν επ’ αυτού - ειδικά ο Αριστοτέλης στο σύγγραμμά του «Πολιτικά».\nΣήμερα, ενώ η Αμερική και ολόκληρος ο πλανήτης περνάει δύσκολες στιγμές με τις πολλές και άγνωστες καταστροφικές πτυχές αυτού του ιού, και τις άπειρες απώλειες, ανθρώπινες και οικονομικές, βλέπουμε με μεγάλη λύπη την ξεδιάντροπη πολιτικοποίηση που επικρατεί στο όνομα αυτής της ανεπανάληπτης τραγωδίας της πρώτης εικοσαετίας του 21ου αιώνα. Πιστεύω ακράδαντα ότι η έλλειψη ηγεσίας φέρει μεγάλη ευθύνη για αυτή τη κατάντια - ίσως τη μεγαλύτερη.\nΟι πρόσφατες ταραχές σε διάφορες μεγαλούπολεις των ΗΠΑ είναι άνευ προηγουμένου και μπορούν να συγκριθούν μόνο με αυτές που συνέβησαν στα τέλη της δεκαετίας του ’60 που ήταν παράγωγα της αντίθεσης της πλειοψηφίας του αμερικανικού λαού ενάντια στον πόλεμο του Βιετνάμ αλλά και περισσότερο λόγω της δολοφονίας του Δρα Μάρτιν Λούθερ Κινγκ, του πρωτοστάτη και οραματιστή για την προώθηση των ανθρωπίνων δικαιωμάτων και την πάταξη του ρατσισμού. Ο ρατσισμός αυτός ήταν χωρίς αμφιβολία τότε έμφυτος μέσα στο σύστημα σαν ένα κακό στίγμα μέσα σέ ένα Σύνταγμα που είναι από τα πιο φιλελεύθερα κατά γράμμα αλλά όχι κατά πνεύμα και πράξη.\nΗ λογική του Δρα Κινγκ ήταν η δημιουργία ενός καλώς οργανωμένου κινήματος αποτελούμενου από μέλη που ήταν καλά εκπαιδευμένα και προετοιμασμένα να συμμετέχουν στις πορείες ειρηνικά. Ποτέ δεν υπήρξε βία ή βανδαλισμοί εκ μέρους των διαδηλωτών οι οποίοι παρήλαυναν συγκροτημένα με τον Δρα Κινγκ και τους υπαρχηγούς του στην κεφαλή. Η λογική αυτή είχε επηρεαστεί από τον Ινδό ηγέτη Μαχάτμα Γκάντι για την ανεξαρτησία της Ινδίας από τη Βρετανική Αυτοκρατορία. Ηταν μια ειρηνιστική τακτική που ο Δρ. Κινγκ υιοθέτησε στην ολοκληρία της και η οποία σε συνδυασμό με τη χαρισματική προσωπικότητά του προσέλκυσε πάρα πολλούς επώνυμους ηγέτες τις εποχής του να συμμετέχουν στις ειρηνικές πορείες του κινήματος. Ένας από αυτούς ήταν και ο Μακαριστός και Αείμνηστος Αρχιεπίσκοπος Ιάκωβος.\nΔυστυχώς οι σημερινές πορείες δεν έχουν κάποιον η κάποιους ηγέτες της ολκής του Δρα Κινγκ. Βασικά είναι ανοργάνωτες και πολλές φορές καταλήγουν σε βανδαλισμούς και λεηλασίες δημόσιας και ιδιωτικής περιουσίας. Είναι κρίμα που ενώ το πρόσφατο και φρικτό επεισόδιο με τη δολοφονία του Αφροαμερικανού George Floyd εξόργισε όλη την υφήλιο - θα μπορούσε να χρησιμοποιηθεί σαν ένα καινούργιο έναυσμα για αναθεώρηση της κατάστασης των φυλετικών διακρίσεων και ανανέωση αντιμετώπισης αυτών - ιδιαίτερα στους κόλπους της Αστυνομίας που κατά καιρούς έχει κακοποιήσει έγχρωμους συμπολίτες μας χωρίς σοβαρά αίτια.\nΑντιθέτως μέσα στα «αυθεντικά» στελέχη των διαδηλώσεων - εισχώρησαν αναρχικά και εξτρεμιστικά στοιχεία που στιγμάτισαν αρνητικά το κίνημα αυτό «Οι μαύρες ζωές έχουν σημασία». Ενα κίνημα που έχει ιδιαίτερη συμβολική σημασία και που στο οποίο συμμετέχουν άτομα από κάθε απόχρωση φυλής, εθνικότητας και θρησκείας. Ας μη βιαστούμε να καταδικάσουμε το κίνημα αυτό λόγω των αναρχικών αυτών στοιχείων. Το σύνθημα «Οι ζωές των μαύρων έχουν σημασία» δεν σημαίνει ότι καμία άλλη ζωή δεν έχει. Είναι απλώς μία υπενθύμιση προς όλες τις κατευθύνσεις για όλες τις ζωές των μαύρων που έχουν βίαια χαθεί από την εποχή της άθελης μεταφοράς τους από την πατρίδα τους Αφρική στις νέες χώρες όπου χρησιμοποιήθηκαν σαν σκλάβοι για 200 και πλέον χρόνια από τους λευκούς κατακτητές. Από τις ζωές μαύρων που χάθηκαν κατά τη διάρκεια αυτής της σκοτεινής περιόδου αλλά και ακόμη μετά την κατάργηση της δουλείας.\nΑυτό που επείγει τώρα είναι ότι σε δύο περίπου μήνες θα έχουμε την ευκαιρία αλλά και το μεγάλο δίλημμα, λόγω των περιστάσεων, να ασκήσουμε το αναπόσπαστο δικαίωμα της ψήφου. Οι επιλογές που έχουμε μπροστά μας θα μπορούσαν να είναι τουλάχιστον «καλύτερες». Πολλοί συμπολίτες μας είναι παγιδευμένοι στη λογική του επιχειρήματος «το μη χείρον βέλτιστον». Με λυπεί αυτό το σκεπτικό - ειδικά σε μια τόσο μεγάλη χώρα που ενώ πρωτοστατεί στον πλανήτη δεν μπορεί να παράξει έναν ηγέτη που θα ήταν επάξιος των περιστάσεων.Εάν λοιπόν ζούσε τη σήμερον ημέρα ο Διογένης ο Κυνικός με καταγωγή από τη Σινώπη του Πόντου, θα έπαιρνε τους δρόμους με το φανάρι του ψάχνοντας και ψελλίζοντας επίμονα «ηγέτη ζητώ».\n*Ο Δρ. Πάνος Σταυριανίδης είναι Επιχειρηματίας, Δρ. Κοινωνιολογίας και Ομογενειακός Εθελοντής.


Ένα μπαλκόνι πάνω από την πόλη των Ιωαννίνων - rss-now\nHome Ελλάδα Ένα μπαλκόνι πάνω από την πόλη των Ιωαννίνων\nΗ μελέτη διαπραγματεύεται την έννοια του ορίου, του τέλους μια διαδρομής και την αρχή μιας νέας οπτικής διαδρομής. Το οικόπεδο το όποιο αφορά την μελέτη βρίσκεται σε δημόσιο χώρο, σε υψόμετρο 1100m, αμφιθεατρικά, πάνω από την πόλη των Ιωαννίνων.Τα υλικά που χρησιμοποιούνται είναι σκληρά και άκαμπτα, η πέτρα κυριαρχεί στο φυσικό τοπίο και το σκυρόδεμα παίρνει σταδιακά την θέση της. Οι ακμές είναι αιχμηρές και η κατασκευή μονολιθική και συμπαγής.Η μελέτη προτάθηκε να αποτελέσει τμήμα της «Ανάπλασης και κατασκευής παραδοσιακών καλντεριμιών στο Δ.Δ. Λιγγιάδων» που ανατέθηκε από τον Δ. Περάματος και πραγματοποιήθηκε από τον αρχιτέκτονα μηχανικό, κ. Κωνσταντίνο Μπαλτογιάννη, το 2010.\nΣτοιχεία & Συνετελεστές Έργου:\nΈργο: Ανάπλαση και Κατασκευή Παραδοσιακών Καλντεριμιών στο Δ.Δ. Λιγγιάδων, Τοποθεσία: Ιωάννινα, Αρχιτεκτονική Μελέτη: Μπαλτογιάννης Κωνσταντίνος – Αρχιτέκτων Mηχανικός, Κείμενο: Μπαλτογιάννης Κωνσταντίνος.\nΈνα μπαλκόνι πάνω από την πόλη των Ιωαννίνων Reviewed by Aimilios Pappas on Απριλίου 30, 2017 Rating: 5


Από MixKa\t 10:38 - 14/03/2019 Τελευταία Ενημέρωση 00:05 - 16/03/2019\nΆκρως αποκαλυπτικός ήταν ο Ευάγγελος Μεϊμαράκης μιλώντας, μετά από πολύ καιρό, σε τηλεοπτικό κανάλι. Ο πρώην πρόεδρος της Ν.Δ. και επικεφαλής του ευρωψηφοδελτίου της Ν.Δ. μίλησε για τον Αλέξη Τσίπρα, τον Άδωνι Γεωργιάδη, τον Προκόπη Παυλόπουλο, τον Γιώργο Αυτιά ενώ εξήγησε για ποιο λόγο ψήφισε για να μείνει η Ελλάδα στην ευρωζώνη.\n«Το 2016 κάποιοι άρχισαν να αναρωτιούνται «τι θα κάνει ο Μεϊμαράκης που είναι τόσο παρορμητικός, που είναι λίγο συναισθηματικός, που είναι λίγο αυθόρμητος».\nΚαι τώρα χαίρομαι που μετά από τόσα χρόνια βρίσκομαι μπροστά τους να τους διαψεύσω όλους αυτούς. Ακόμα και την διαγραφή μου με πρωτοσέλιδα ζητούσαν κάποιοι οι οποίοι το έπαιζαν σύμβουλοι τότε του Κυριάκου Μητσοτάκη.\nΚαι καταφέραμε να φτάσουμε σε ένα τέτοιο επίπεδο σχέσεων ώστε η Νέα Δημοκρατία να είναι πιο ενωμένη από ποτέ. Δεν έλαβαν κάποιοι υπόψιν τους ότι εγώ ήμουν ο πρώην Πρόεδρος του κόμματος».\n“Κρατήθηκε σε δύσκολες στιγμές όρθια η ΝΔ το 2015”\n«Κρατήθηκε σε δύσκολες στιγμές όρθια η ΝΔ το 2015», είπε ο Βαγγέλης Μεϊμαράκης αναφερόμενος στην περίοδο που ανέλαβε την προεδρία της ΝΔ.\n«Την κρατήσαμε ζωντανή και δεν είναι τυχαίο που σήμερα διεκδικεί εξουσία. Κι αυτό συνέβη γιατί τον Σεπτέμβριο του 2015 κρατήθηκε».\nΕίπε ακόμα ότι το ποσοστό που άφησε στη ΝΔ ο ίδιος μπορεί να το πάρει ο Κυριάκος Μητσοτάκης και να το πάει ακόμα πιο ψηλά. «Σκεφτείτε να είχαμε πάρει κάτω από 20%», είπε χαρακτηριστικά.\nΟ πρώην Πρόεδρος της Βουλής και πρώην Πρόεδρος της ΝΔ και σήμερα επικεφαλής του ευρωψηφοδελτίου του κόμματος είπε: «Τα διλήμματα σήμερα είναι διαφορετικά από το 2014 και τις εκλογές του 2009. Το μνημόνιο και αντιμνημόνιο τότε δημιούργησε αντιευρωπαϊκό κλίμα.\nΗ Ευρώπη καθυστέρησε τότε. Μας έδωσε λάθος προγράμματα να ακολουθήσουμε και να εφαρμόσουμε. Το μνημόνιο – αντιμνημόνιο δημιούργησε τα μικρά κόμματα όπως οι ΑΝΕΛ. Γι’ αυτό να μην αναρωτιόνται γιατί διαλύονται.\nΗ Χρυσή Αυγή υπήρχε από το 1974 αλλά πότε γιγαντώθηκε και μπήκε στη Βουλή; Όταν ο πολίτης ήθελε να τιμωρήσει τα δυο συστημικά κόμματα. Τώρα τους βλέπετε ότι φυλλορροούν».\nΓια το κρίσιμο καλοκαίρι του 2015\n«Όταν έγινε το δημοψήφισμα κλήθηκα να πρωταγωνιστήσω σ΄εκείνη την σημαντική ιστορική στιγμή. Ο ρόλος του ΠτΔ ήταν καταλυτικός εκείνη την στιγμή και σημαντικός και ιστορικός και πρέπει να καταγραφεί. Για το πως άσκησε τον ρυθμιστικό του ρόλο ως σύμβολο εθνικής ενότητας.\nΔεν ξέρω αν ήταν άλλος Πρόεδρος της Δημοκρατίας εκείνη την εποχή αν θα ανταποκρινόμασταν οι αρχηγοί. Επηρεάστηκα γιατί ήταν άνθρωπος που γνώριζα από την δική μου παράταξη.\nΆσκησε τον θεσμικό του ρόλο όπως έπρεπε. Αισθανόμουν ότι ήταν μια εγγύηση. Ο Ολάντ το μόνο πρόσωπο με το οποίο μίλησε ήταν ο Πρόεδρος της Δημοκρατίας. Είχε πει ότι δεν υπήρχε καν κυβέρνηση και το μόνο πρόσωπο που μπορούσε να ανταποκριθεί ήταν ο Πρόεδρος της Δημοκρατίας. Εγώ θέλω έναν Πρόεδρο ο οποίος την κρίσιμη ώρα να μπορέσει να ανταποκριθεί».\n“Γιατί ψήφισα την συμφωνία”\nΗ τούμπα που έκανε ο Τσίπρας ήταν απόφαση ουσίας. Και προσέξτε: «Δεν υπογράψαμε μέτρα τότε. Συμφωνία στηρίξαμε. Ότι θα γίνει εθνική ομάδα διαπραγμάτευσης μετά». Πρόσθεσε: «Ο Πρόεδρος της Δημοκρατίας επέβαλλε στον Τσίπρα την ευρωπαϊκή προοπτική γιατί ήταν γοητευμένος ο Τσίπρας από τον Βαρουφάκη και την Ζωή”.\n“Ναι” στην υποψηφιότητα του Γιώργου Αυτιά στις ευρωεκλογές


14 Ιανουαρίου 2022 - 08:26\nΤελευταία Ενημέρωση: 14 Ιανουαρίου 2022 - 08:29\nΓια πολιτική ατολμία των κομμάτων σε ό,τι αφορά την μεταρρύθμιση της Δημόσιας Υπηρεσίας έκαμε λόγο ο υπουργός Οικονομικών Κωνσταντίνος Πετρίδης.\nΜιλώντας στο Τρίτο, ο κύριος Πετρίδης είπε ότι οι προσπάθειες για μεταρρύθμιση άρχισαν από το 2014 αλλά προσέκρουαν συνεχώς στην πολιτική ατολμία των κομμάτων.\nΚαι όταν, πρόσθεσε, το 2019 επανήλθε το θέμα, με ομόφωνη απόφαση των κομμάτων, δεν περιλήφθηκε ένα σημαντικό νομοσχέδιο που αφορούσε κρατικό μισθολόγιο με το οποίο θα έμπαινε η ασφαλιστική δικλείδα, να μην ξεφεύγει από τις δυνατότητες του κράτους.\nΟ υπουργός Οικονομικών πρόσθεσε πως παρόλα αυτά η Κυβέρνηση προχώρησε σε πολλά βήματα εκσυχρονισμού όπως η καταγραφή όλων των υπηρεσιών που διαθέτει το κράτος και η ψηφιοποίησης τους.\nΣε ό,τι αφορά τη ψήφιση χθες από τη Βουλή της νέας νομοθεσίας για μεταρρύθμιση της Δημόσιας Υπηρεσίας επισήμανε τη σημαντικότητα της σωστής διαχείρισης του ανθρώπινου δυναμικού και της εισαγωγής αξιοκρατικών κριτηρίων για τις προαγωγές σε διευθυντικές θέσεις.\nΠρόσθεσε πως με τη χθεσινή εξέλιξη κάνουμε ένα βήμα μπροστά, γυρίζουμε σελίδα και ευχαρίστησε τα κόμματα για τη ψήφιση της νομοθεσίας έστω, όπως είπε, και με καθυστέρηση.\nΚαταλήγοντας ο κύριος Πετρίδης εξέφρασε την ελπίδα να εγκριθούν από τη Βουλή και τα άλλα νομοσχέδια.


Μενού εβδομάδας 07/05-13/05 - Kalli's blog\nby Kalli Kent on 10:49 π.μ.\nσυνταγή από Cookpad\nσυνταγή από vegaΝοστιμιές\nσυνταγή από Kalli's blog\nσυνταγή από Συνταγές της Καρδιάς\nσυνταγή από Syntages...apo spiti\nσυνταγή από CraftCookLove\nσυνταγή από Γωγώ Σαμίου\nUnknown 6 Μαΐου 2018 - 5:57 μ.μ.\nΣπάνια απαντώ αλλά να ξέρεις παρακολουθώ κάθε εβδομάδα και τουλάχιστον 3-4 συνταγές!\nKalli Kent 25 Μαΐου 2018 - 12:44 μ.μ.\nΜάρθα μου κι εγώ το ίδιο, δυστυχώς. Χαίρομαι όμως πάρα πολύ που έχει βοηθήσει πολλούς <3


Στο eBay πωλείται το λευκό καπελάκι του Πάπα για φιλανθρωπικό σκοπό\nΔημοσιεύθηκε στις 22 Σεπτεμβρίου, 2014, 16:06 23 Σεπτεμβρίου, 2014, 01:40 Δημοσιεύθηκε από Επικαιρότητα\nForeign Αffairs: Ο μετανοημένος Πάπας\nΠάπας:«Φτωχότεροι και ασθενέστεροι πρέπει να έχουν προτεραιότητα στο εμβόλιο»\nΗ eBay στηρίζει τις ελληνικές επιχειρήσεις- Τα πιο δημοφιλή προϊόντα των πωλητών\nΜια ιταλική τηλεοπτική εκπομπή κατάφερε να πείσει τον Πάπα Φραγκίσκο να τους δώσει το λευκό καπελάκι που φορά και συγκέντρωσε πάνω από 100.000 ευρώ σε λιγότερο από 24 ώρες βάζοντάς το σε δημοπρασία στο eBay.\nΟ οικοδεσπότης του σατυρικού σόου «Le lene» στήθηκε μπροστά σε μία από τις τακτικές εμφανίσεις του Πάπα στην πλατεία του Αγίου Πέτρου στο Βατικανό. Όπως αποδείχθηκε εκ των υστέρων από την τηλεόραση του Βατικανό, ο οικοδεσπότης κατάφερε να πλησιάσει τον Πάπα την ώρα που επιβιβαζόταν στο αυτοκίνητό του και του πρόσφερε ένα ολοκαίνουριο λευκό καπελάκι.\nΟ Πάπας φαίνεται να σταματά το αυτοκίνητο και να εξετάζει το καπελάκι, προτού το ανταλλάξει με το δικό του. Στη συνέχεια, ο οικοδεσπότης της τηλεοπτικής εκπομπής έβαλε το καπελάκι στο eBay την Τετάρτη το βράδυ και μέχρι στιγμής έχει φτάσει τα 105.000 ευρώ.\nΤα χρήματα που θα συγκεντρωθούν θα δοθούν σε μια ιταλική φιλανθρωπική οργάνωση για την καταπολέμηση της παιδικής θνησιμότητας στη Λαϊκή Δημοκρατία του Κονγκό, όπως ισχυρίζονται οι υπεύθυνοι της εκπομπής.\neBAY, ΚΑΠΕΛΑΚΙ, Πάπας, ΦΙΛΑΝΘΡΩΠΙΑ\nΕλληνική start up στις 50 πιο υποσχόμενες αμερικανικές εταιρείες στο χώρο της Τεχνητής Νοημοσύνης


Το δίλημμα των εκλογών είναι «ή αλλάζουμε ή συνεχίζουμε να βουλιάζουμε», λέει ο Αλ.Τσίπρας - ΦΩΝΗ ΤΗΣ ΡΟΔΟΠΗΣ\nΤο δίλημμα των εκλογών είναι «ή αλλάζουμε ή συνεχίζουμε να βουλιάζουμε», λέει ο Αλ.Τσίπρας\nTo δίλημμα των εκλογών είναι «ή πραγματικά αλλάζουμε ή συνεχίζουμε να βουλιάζουμε» τόνισε ο Αλέξης Τσίπρας, περιοδεύοντας στο Περιστέρι.\nΟ επικεφαλής της ΚΟ του ΣΥΡΙΖΑ κάλεσε τους πολίτες «να στείλουν το λογαριασμό στον πρωθυπουργό και στην τρόικα στην κάλπη της Κυριακής» και προέβλεψε σκληρότερα μέτρα μετά τις εκλογές.\n«Τα 800.000 σημειώματα περαίωσης που ήρθαν σχεδόν όλα σε συνταξιούχους και μικρομεσαίους επαγγελματίες, σε νέους με μπλοκάκια και τους ζητούν 5 και 6 και 7 χιλιάρικα, είναι σημάδι του τι θα ακολουθήσει την επόμενη μέρα» εξήγησε.\nΓια τις πολιτικές εξελίξεις, ο κ. Τσίπρας επέκρινε έντονα την κυβέρνηση, λέγοντας ότι όλη την προηγούμενη εβδομάδα το Μέγαρο Μαξίμου άφησε να διαρρεύσει ότι ετοιμάζει θεσμική εκτροπή με διπλή κάλπη στις 12 του Δεκέμβρη.\n«Σήμερα, τα μαζεύουν άρον-άρον, γιατί διαπίστωσαν ότι τους γυρίζει μπούμερανγκ. Μπλόφα – ξεμπλόφα, ένα είναι σίγουρο: ότι η εκλογολογία επιταχύνει πολιτικές εξελίξεις, αναδιατάσσεται το μπλοκ εξουσίας των δυνάμεων που θέλουν να στηρίξουν το Μνημόνιο.»\nΖήτησε από τους πολίτες να ενισχύσουν το ψηφοδέλτιο «Αττική Συνεργασία- Όχι στο Μνημόνιο» του Αλ. Μητρόπουλου, λέγοντας ότι μπορεί να δώσει μια προοπτική αντίστασης αλλά και ελπίδας για εξελίξεις σε προοδευτική κατεύθυνση.


Τι έκανε ως πρωθυπουργός για να αποτρέψει τα Μνημόνια; Δυο κουβέντες για τον Αντώνη Σαμαρά – Δυνατή Ελλάδα\nΤι έκανε ως πρωθυπουργός για να αποτρέψει τα Μνημόνια; Δυο κουβέντες για τον Αντώνη Σαμαρά\ngeoathanasΔημοσιεύτηκε: 11-08-2020 01:08:18Δημοσιεύτηκε: 26 Ιουλίου 2020 01:000\nΠόσα ΟΧΙ είπε στη Γερμανίδα καγκελάριο; Ξεσήκωσε τους Ελληνες κατά του Βερολίνου;\nΟ πρώην πρωθυπουργός Αντώνης Σαμαράς είναι παλιός φίλος μου. Τον γνώρισα στα πρώτα βήματα της πολιτικής σταδιοδρομίας του. Οσα ζήσαμε μαζί στην πολιτική διαδρομή αυτής της χώρας, όσα κάναμε ή κουβεντιάσαμε είναι ενδεχομένως ενδιαφέρουσα ύλη για πολυσέλιδο βιβλίο-κομμάτι της Μεταπολίτευσης. Πραγματικές και μυθιστορηματικές πτυχές πολιτικών γεγονότων.\nΟπως και ο Μιλτιάδης Εβερτ, έτσι και ο Σαμαράς είχαν σφοδρή αντιπαλότητα με τη Σαγράδα Φαμίλια. Κάποτε, όταν απομονώθηκε για μεγάλο διάστημα σε τέσσερις λευκούς τοίχους, μου έδωσε απόρρητες εκθέσεις της ελληνικής πρεσβείας στη Λευκωσία και της γερμανικής στο Νησί της Αφροδίτης, που αποκάλυπταν ανθελληνική δράση και σχέδια των γειτόνων.\nΔημοσίευσα τις εκθέσεις στην εφημερίδα «Η Χώρα» και κατηγορήθηκα για κατασκοπεία σε βαθμό κακουργήματος και διαταραχή των σχέσεών μας με κράτος-μέλος του ΝΑΤΟ. Πέρασα πολύωρη διαδικασία σε γραφείο τακτικού ανακριτή. Φυσικά οι κατηγορίες που σκηνοθετήθηκαν με εντολές στελεχών του ΠΑΣΟΚ έπεσαν στο κενό. Οι εκθέσεις ήταν αυθεντικές και έπρεπε να ενημερωθεί η κοινή γνώμη στην πατρίδα μας, οι Ελληνες. Υπήρχε η προστασία του εθνικού και δημοσίου συμφέροντος. Εγώ έκανα το χρέος μου και ο Σαμαράς το δικό του.\nΕίναι γνωστό ότι τον βοήθησα να κερδίσει την αρχηγία της Νέας Δημοκρατίας με αντίπαλο την Ντόρα Μπακογιάννη και την οικογένεια Μητσοτάκη. Παλιό και -μπορώ να πω- αιώνιο το μίσος μεταξύ τους. Τον ενίσχυσα γιατί πίστευα ότι θα ήταν καλύτερος ως πρόεδρος του κόμματος και αργότερα ως πρωθυπουργός. Ειδικά στα εθνικά θέματα. Ομολογώ ότι με έπεισαν και ορισμένα επιχειρήματα του Δημήτρη Αβραμόπουλου για την καταστροφική πολιτική και την εμπάθεια της Αγίας Οικογένειας προς όλους τους μη φίλους της. Ετσι υποστήριξα με τον ραδιοφωνικό και γραπτό λόγο μου τον Αντώνη Σαμαρά, με αποτέλεσμα ο Νίκος Χατζηνικολάου (που μάλλον προτιμούσε την άλλη πλευρά) να με χαρακτηρίσει σε εκπομπή του ως «Σαμαράς FM!».\nΑκούγοντας τον Μεσσήνιο πολιτικό να αγορεύει εναντίον του Δημήτρη Παπαγγελόπουλου σκέφτηκα ότι υπερασπίζεται δικαιολογημένα την τιμή και την υπόληψή του. Κάθε νουνεχής άνθρωπος αυτό θα έκανε. Μίλησε με πάθος αλλά ταυτόχρονα με ελεγχόμενη θερμοκρασία πολιτικού λόγου. Η συναρμολόγηση και παράθεση που έκανε σε στοιχεία και περιστατικά της δικογραφίας, έδειξαν πολύχρονη και προσεκτική μελέτη. Εκείνο όμως που μου απέσπασε την προσοχή ήταν η έμφαση που έδωσε στο «χρέος» του ιδίου και όλων των αστών-δημοκρατών (που σέβονται την Κοινοβουλευτική Δημοκρατία) απέναντι στο παρακράτος, στα παραδικαστικά κυκλώματα και στην κατάχρηση εξουσίας, που πρέπει να πολεμηθούν μέχρι τέλους. Οπως και στο χρέος που έχουμε όλοι να υπερασπιστούμε την πατρίδα μας από τους «πειρατές» του Αιγαίου. Δηλαδή, από τον Ερντογάν και τους Τούρκους.\nΕδώ μου τα χάλασε ο Αντώνης. Οι Γερμανοί δεν είναι «πειρατές»; Η Ανγκελα Μέρκελ δεν έχει δράσει «πειρατικά» κατά της ελληνικής κοινωνίας και των συμφερόντων του ελληνικού λαού; Τι έκανε ως πρωθυπουργός για να αποτρέψει τα Μνημόνια; Πόσα ΟΧΙ είπε στη Γερμανίδα καγκελάριο; Ξεσήκωσε την ελληνική κοινωνία εναντίον του Βερολίνου;\nΕπειδή ο φίλος μου, ο πρώην πρωθυπουργός, στάθηκε πολύ στο «χρέος» όλων των αστών-δημοκρατών να υπερασπιστούν τη Δικαιοσύνη, τη Δημοκρατία και την Ελευθερία, πρέπει να του θυμίσω και τις δικές του «κωλοτούμπες» σε ό,τι αφορά την άνοδό του στην εξουσία, την παραπλάνηση του ελληνικού λαού και των νεοδημοκρατών και τη δική του θητεία επί εποχής Ράιχενμπαχ και Φούχτελ στην Αθήνα. Πρέπει να αναρωτηθούμε αν και αυτός έπραξε το «χρέος» του απέναντι στην Κατοχή που εξακολουθούν να ζουν οι συμπατριώτες του.\nΟ πρώην πρωθυπουργός με είχε ρωτήσει για το αν πρέπει να πει ΟΧΙ ή ΝΑΙ στο Μνημόνιο, παρουσία του Πάνου Παναγιωτόπουλου. Βρισκόμουν στο αεροδρόμιο της Θεσσαλονίκης όταν δέχθηκα το τηλεφώνημα. Του είχα πει: «Δεν επιτρέπεται να μην υπάρχει αστικό κόμμα που να αντιδρά στη γερμανική Κατοχή, με αποτέλεσμα να μονοπωλεί τον αντιμνημονιακό αγώνα μόνο το ΚΚΕ».\nΕπίσης, του είπα ότι πηγαίνοντας για περιφερειακές και δημοτικές εκλογές, αναπόφευκτα θα έχει τις ίδιες θέσεις και τα ίδια συνθήματα με τον Γιώργο Παπανδρέου. Το βράδυ της ίδιας ημέρας βγήκε στην ΕΡΤ και δήλωσε προς τον ελληνικό λαό ότι τοποθετείται απέναντι στο Μνημόνιο και το καταδικάζει. Δηλαδή, δήλωσε ότι η Ν.Δ. μπαίνει στα αντιμνημονιακά χαρακώματα.\nΜάλιστα, προτού βγει στο πανελλαδικό δίκτυο δέχθηκα και δεύτερο τηλεφώνημα από τον Πάνο Παναγιωτόπουλο, που μου ανέφερε ότι «ο πρόεδρος της Ν.Δ., εντός ολίγου τάσσεται επισήμως κατά του Μνημονίου». Το μόνο που δεν είπε ο Σαμαράς εκείνο το βράδυ στον πληγωμένο ελληνικό λαό είναι ότι προηγουμένως στενοί συνεργάτες του (Μπαλτάκος και άλλοι) τον είχαν συμβουλεύσει να επικοινωνήσει με τη Μέρκελ και να τη ρωτήσει εάν την ενοχλεί η θέση που πρέπει να πάρει, εξηγώντας της γιατί το κάνει. Η καγκελάριος απάντησε τότε ότι δεν έχει καμία αντίρρηση και ότι κατανοεί τους λόγους. Μόλις ο Σαμαράς έγινε πρωθυπουργός λησμόνησε πλήρως τις αντιμνημονιακές θέσεις και δηλώσεις. Ηταν πρωθυπουργός… Επραξε το «χρέος» του; Τήρησε τις εθνικές θέσεις του;\nΑυτά τα περιστατικά σκεφτόμουν, ακούγοντας τη «δεμένη» ομιλία του, το «κατηγορώ» του εναντίον του Δημήτρη Παπαγγελόπουλου. Εχω την αίσθηση ότι δεν είναι μόνο χρέος των αστών-δημοκρατών να υπερασπίζονται το Σύνταγμα και τους νόμους από την κατάχρηση εξουσίας, το παρακράτος και τα παραδικαστικά κυκλώματα.\nΤο βασικό χρέος των Ελλήνων πολιτικών και πολιτών είναι η προάσπιση της ανεξαρτησίας της χώρας. Οικονομικής, εδαφικής, εθνικής. Πράγματι, ο Αντώνης Σαμαράς πήγε στα συλλαλητήρια για τη Μακεδονία εναντίον της Συμφωνίας των Πρεσπών. Δεν τόλμησε όμως να πει κουβέντα για την απουσία του Κυριάκου Μητσοτάκη και της Αγίας Οικογένειας. Η κατάκτηση της εξουσίας έβαλε το «αιώνιο μίσος» στον καταψύκτη. Ούτε ο πρώην πρωθυπουργός αποτόλμησε να πει δημόσια τίποτα εναντίον του Βερολίνου, της κυρίας Μέρκελ και γενικά της ανθελληνικής πολιτικής που εφαρμόζει η Γερμανία. Περιορίστηκε μόνο, να προειδοποιήσει τους «πειρατές» του Αιγαίου. Το ερώτημα είναι εάν θα εμποδίσει τον Κυριάκο Μητσοτάκη να τα υπογράψει όλα…\nΠαρακράτος υπήρχε πάντα στην Ελλάδα. Διαχρονικά η εκάστοτε κυβέρνηση πίεζε αφόρητα και ήθελε τον έλεγχο της δικαστικής εξουσίας. Μεταπολιτευτικά όλες οι κυβερνήσεις χρησιμοποιούσαν τις φορολογικές Αρχές, τις αστυνομικές Αρχές, τις δικαστικές Αρχές για να πλήξουν τους αντιπάλους τους, να ελέγξουν τις αντιδράσεις της κοινής γνώμης και να παραμείνουν όσο γίνεται περισσότερο στην εξουσία. Ο Σαμαράς και η κυβέρνησή του δεν μπορεί ετεροχρονισμένα να παριστάνει τη «μυξοκλαίουσα» παρθένα. Εχει απόλυτο δικαίωμα, όπως κάθε πολίτης, να υπερασπίζεται την τιμή και την υπόληψή του.\nΟι «αξίες» και το «χρέος» ετρώθησαν θανάσιμα από την υποταγή του πολιτικού προσωπικού της χώρας στο Βερολίνο. Και φυσικά και από το δικό του προσκύνημα στην κυρία Μέρκελ που στο τέλος τον ανέτρεψε, τη στιγμή που ήθελε, όπως και τον Γιωργάκη Παπανδρέου…


Economist: Οι Έλληνες γύρισαν πλάτη στον λαϊκισμό - Εξωπραγματικοί οι στόχοι για τα πλεονάσματα | Pagenews.gr\nEconomist: Οι Έλληνες γύρισαν πλάτη στον λαϊκισμό – Εξωπραγματικοί οι στόχοι για τα πλεονάσματα\nPagenews Team 03.10.2019 | 23:54 ΧΡΟΝΟΣ ΑΝΑΓΝΩΣΗΣ 7 '\nPagenews.gr / Οικονομία / Economist: Οι Έλληνες γύρισαν πλάτη στον λαϊκισμό – Εξωπραγματικοί οι στόχοι για τα πλεονάσματα\nEconomist: Όπως τονίζει το ΔΝΤ, θα χρειαστεί τελικά πραγματική ελάφρυνση χρέους και καθώς η οικονομία είναι ακόμη συμπιεσμένη, υπάρχει ισχυρό επιχείρημα για κάποια δημοσιονομική χαλάρωση τώρα.\nEconomist: Την οριστική διευθέτηση των δημόσιων οικονομικών της Ελλάδας και δημοσιονομική χαλάρωση, ζητά από τους Ευρωπαίους το περιοδικό Economist σε άρθρο γνώμης του, με τίτλο: «Η Οδύσσεια του ελληνικού χρέους» και υπότιτλο: «Η Ελλάδα θέλει ελευθερία. Οι πιστωτές της δεν θέλουν να έχει αυτή «δωρεάν γεύμα». Μία νέα διαπραγμάτευση είναι αναγκαία».\nΣυγκεκριμένα, το Economist αναφέρεται στη συμφωνία του 2018 για το χρέος, με την οποία επιμηκύνθηκαν ορισμένα δάνεια της Ελλάδας και υπήρξε κάποια ελάφρυνση στα επιτόκια με αντάλλαγμα τη συνέχιση των μεταρρυθμίσεων και δρακόντειους δημοσιονομικούς στόχους, όπως πρωτογενές πλεόνασμα 3,5% του ΑΕΠ ετησίως έως το 2022 και 2,2% κατά μέσον όρο έως το 2060. «Το ότι αυτοί οι στόχοι είναι εξωπραγματικοί αποτελεί κοινό μυστικό», αναφέρει το άρθρο.\nΌταν οι Έλληνες ψήφισαν τον κ. Μητσοτάκη, ο οποίος κινήθηκε σε μία μεταρρυθμιστική πλατφόρμα, γύρισαν την πλάτη τους στον λαϊκισμό. Οι πιστωτές πρέπει να εκλάβουν αυτό ως μία ένδειξη καλής πίστης\n«Οι τιμωρητικοί όροι της συμφωνίας του 2018 αντανακλούν μία δυσπιστία. Οι πολιτικοί του Βορρά δεν θα μπορούσαν να πουλήσουν μία συμφωνία στις πατρίδες τους, η οποία θα φαινόταν ότι άφηναν την Ελλάδα να τη γλιτώσει», σημειώνει το άρθρο. «Από την πλευρά της, η Ελλάδα απέφυγε τις μεταρρυθμίσεις που είναι αναγκαίες για να μπορέσει να αναπτυχθεί αρκετά γρήγορα ώστε να συγκλίνει με την υπόλοιπη Ευρωζώνη.\nΗ προηγούμενη κυβέρνηση, υπό τον ΣΥΡΙΖΑ, πέτυχε τους δημοσιονομικούς στόχους της αλλά παραμέλησε τις μεταρρυθμίσεις», συνεχίζει το άρθρο, προσθέτοντας: «Υπάρχει διέξοδος. Όταν οι Έλληνες ψήφισαν τον κ. Μητσοτάκη, ο οποίος κινήθηκε σε μία μεταρρυθμιστική πλατφόρμα, γύρισαν την πλάτη τους στον λαϊκισμό. Οι πιστωτές πρέπει να εκλάβουν αυτό ως μία ένδειξη καλής πίστης. Θα πρέπει επίσης να θέσουν έναν νέο στόχο – ότι, σε αντάλλαγμα για τις μεταρρυθμίσεις, η Ελλάδα πρέπει να λάβει μία απομείωση του χρέους της που είναι αρκετά μεγάλη για να επιτρέψει τη βιώσιμη εξυπηρέτηση του χρέους της χωρίς να έχει πρωτογενές πλεόνασμα.\nΚατά την περίοδο αυτή, με την προϋπόθεση ότι η Ελλάδα περνά τα ορόσημα των μεταρρυθμίσεων, οι στόχοι της για το δημοσιονομικό πλεόνασμα πρέπει σταδιακά να χαλαρώνουν. Ως χειρονομία καλής θέλησης, η ΕΕ θα μπορούσε εν τω μεταξύ να αποδεσμεύει πάνω από 1 δισεκατομμύριο ευρώ από κέρδη από το πρόγραμμα αγοράς ομολόγων για να δώσει στην Ελλάδα πρόσθετο δημοσιονομικό χώρο».\nΟι Έλληνες αξίζουν κάτι καλύτερο\nΗ κυβέρνηση του Κυριακού Μητσοτάκη έχει καταφέρει να οδηγήσει την ελληνική οικονομία έως τον αεροδιάδρομο. Ό,τι ακολουθήσει θα καθορίσει αν τελικά αυτή θα απογειωθεί\nΗ κυβέρνηση του κ. Μητσοτάκη είναι ακόμη στην περίοδο του μέλιτος\n«Η κυβέρνηση του κ. Μητσοτάκη είναι ακόμη στην περίοδο του μέλιτος. Οι επιχειρήσεις είναι ενθουσιασμένες από μία ξεκάθαρα κεντροδεξιά κυβέρνηση. Το οικονομικό κλίμα βρίσκεται σε υψηλό επίπεδο 12 ετών. Οι επενδυτές είναι αισιόδοξοι: η διαφορά των αποδόσεων των ελληνικών 10ετών ομολόγων από αυτές των αντίστοιχων γερμανικών ομολόγων έχει μειωθεί στο μισό φέτος. Είναι εύκολο να φανταστεί κανείς ότι η αισιοδοξία αυτή θα ξεκινήσει έναν ενάρετο κύκλο.\nΚαθώς η οικονομία αναπτύσσεται, οι μεταρρυθμίσεις γίνονται ευκολότερες», σημειώνει το δημοσίευμα, προσθέτοντας: «Αν, όμως, ήταν εύκολη η διόρθωση της κατάστασης μίας χώρας, η Ελλάδα θα είχε ήδη πλησιάσει την υπόλοιπη ΕΕ. Και η περίοδος του μέλιτος για την κυβέρνηση μπορεί να σπαταληθεί – ιδιαίτερα όταν η απόδοση πολλών από τις αναγκαίες μεταρρυθμίσεις θα πάρει χρόνια – όπως η ολοκλήρωση των κατασκευαστικών έργων στο Ελληνικό».\nΟ κ. Μητσοτάκης πρέπει να αντιμετωπίσει τη δίδυμη κληρονομιά της κρίσης: τις αδρανοποιημένες τράπεζες και την παραλυτικά σφιχτή δημοσιονομική πολιτική\nΟ Economist σημειώνει ότι ο πρωθυπουργός θέλει να μετατρέψει το Ελληνικό σε ένα σύμβολο όχι των εμποδίων για το επιχειρείν στην Ελλάδα, αλλά του νέου ανοίγματος της χώρας στο εμπόριο. Οι άδειες, σημειώνει, έχουν προχωρήσει γρήγορα και οι ανάδοχοι του έργου ελπίζουν ότι θα βάλουν μπροστά τις μπουλντόζες το επόμενο έτος. «Θα χρειαστούν, όμως, πολύ περισσότερα από την έγκριση ενός μεγάλου επενδυτικού σχεδίου για την αναζωογόνηση της ελληνικής οικονομίας», σημειώνει το δημοσίευμα.\nΚαι προσθέτει: «Ο κ. Μητσοτάκης πρέπει να αντιμετωπίσει τη δίδυμη κληρονομιά της κρίσης: τις αδρανοποιημένες τράπεζες και την παραλυτικά σφιχτή δημοσιονομική πολιτική. Θα πρέπει, επίσης, να προσπαθήσει να μεταρρυθμίσει τη γραφειοκρατία που ταιριάζει περισσότερο σε αναπτυσσόμενη χώρα παρά σε μέλος ενός μεγάλου νομισματικού μπλοκ».\nECONOMISTΑΡΘΡΟ ECONOMISTΔΙΑΠΡΑΓΜΑΤΕΥΣΗΕΛΛΗΝΙΚΟ ΧΡΕΟΣΚΥΡΙΑΚΟΣ ΜΗΤΣΟΤΑΚΗΣ


ΣΥΡΙΖΑ: Φανερώνεται τι αποδέχθηκε ο κ. Μητσοτάκης στις ΗΠΑ με αντάλλαγμα τα χειροκροτήματα - Eleutheranea.gr\nΑρχική Πολιτική ΣΥΡΙΖΑ: Φανερώνεται τι αποδέχθηκε ο κ. Μητσοτάκης στις ΗΠΑ με αντάλλαγμα τα...\nΣΥΡΙΖΑ: Οι προκλητικές παραβιάσεις από τουρκικά μαχητικά στην Αλεξανδρούπολη, μια μέρα μετά την επίσκεψη του κ. Μητσοτάκη στις ΗΠΑ, φανερώνουν με τον πιο καθαρό τρόπο τι αποδέχτηκε σημειώνει η ανακοίνωση του ΣΥΡΙΖΑ ΠΣ\n“Οι προκλητικές παραβιάσεις από τουρκικά μαχητικά στην Αλεξανδρούπολη, μια μέρα μετά την επίσκεψη του κ. Μητσοτάκη στις ΗΠΑ, φανερώνουν με τον πιο καθαρό τρόπο τι αποδέχτηκε, με αντάλλαγμα τα αμερικανικά χειροκροτήματα” σημειώνει σε ανακοίνωση ο ΣΥΡΙΖΑ ΠΣ.\n“Η Τουρκία προέβη σε πρωτοφανή παραβίαση του ελληνικού εναέριου χώρου, φτάνοντας 2,5 ν.μ. από την Αλεξανδρούπολη, παρά τους πανηγυρισμούς για το πώς η άνευ ανταλλαγμάτων, επ’ αόριστον, παραχώρηση στρατοπέδου και λιμανιού, θωρακίζει τη Θράκη. Και οι ΗΠΑ για μια ακόμη φορά, όχι μόνο δεν καταδικάζουν την ενέργεια, αλλά χωρίς καν να αναφέρουν τη λέξη Τουρκία, μας καλούν σε “συντονισμό και συνομιλίες… για τη διαφορά στον εναέριο χώρο”. Επιπλέον ο Τούρκος ΥΠΕΞ, μετά την επίσκεψή του στις ΗΠΑ, δηλώνει αισιόδοξος για την αγορά F16 και τις σχετικές συνομιλίες που προχωρούν “πολύ θετικά”.\nΚαθίσταται ολοένα και πιο σαφές ποια ήταν η αμερικανική θέση που άκουσε ο “προβλέψιμος και δεδομένος” κ. Μητσοτάκης στο πλαίσιο του ταξιδιού του: “Θα συνεχίσουμε να μην καταδικάζουμε τις τουρκικές παραβιάσεις και θα πουλήσουμε τα F16 στην Τουρκία – εσείς αγοράστε F35, συνεχίστε να στέλνετε όπλα στην Ουκρανία και να διευκολύνετε τις αμερικανικές στρατιωτικές επιχειρήσεις από όλη την Ελλάδα”.\nΠροηγούμενο άρθροΡωσία: Εξετάζει ανταλλαγή αιχμαλώτων μαχητών του τάγματος Αζόφ με τον Βίκτορ Μέντβεντσουκ\nΕπόμενο άρθροΠολυεθνική αεροπορική άσκηση: Ολοκληρώθηκε η «NATO Tiger Meet 2022»


Παρέμβαση Κάρμαντζη ζητούν οι Πρόεδροι των χωριών της Ιωνίας – Χιακά Νέα\n4 Ιουλίου, 2020 4 Ιουλίου, 2020 admin\tΓΙΑΝΝΗΣ ΞΕΝΑΚΗΣ, ΓΙΩΡΓΟΣ ΚΛΙΑΜΕΝΑΚΗΣ, ΠΑΝΑΓΙΩΤΗΣ ΑΝΑΓΝΩΣΤΟΥ, ΠΡΟΕΔΡΟΙ ΙΩΝΙΑΣ, ΣΤΑΜΑΤΗΣ ΚΑΡΜΑΝΤΖΗΣ\nΗ ασυνεννοησία και αδυναμία συνεργασίας μεταξύ των αντιδημάρχων κ.κ. Γιάννη Ξενάκη, Γιώργου Κλιαμενάκη και Πάνου Αναγνώστου έχει σοβαρές επιπτώσεις στα χωριά και ιδιαίτερα στα χωριά του πρώην δήμου Ιωνίας.\nΟι πρόεδροι των χωριών αδυνατούν να βρουν άκρη όταν απευθύνεται στον ένα αντιδήμαρχο επεμβαίνει ο άλλος, όταν ζητούν κάτι ο ένας αρνείται ο άλλος δέχεται και ο τρίτος ανατρέπει το υπάρχον σκηνικό με αποτέλεσμα να μην μπορούν να προγραμματίσουν τα του οίκου τους.\nΟι φιλότιμες προσπάθειες του αντιδημάρχου κ. Γιώργου Κλιαμενάκη προσκρούουν με την ανοχή και υποστήριξη του δημάρχου στην επιλογή του αντιδήμαρχου Τεχνικών υπηρεσιών κ. Γιάννη Ξενάκη να προστρέχει κατά προτεραιότητα στα αιτήματα των Μαστιχοχωρίων αφήνοντας τα υπόλοιπα χωριά στο έλεος του Θεού.\nΜην μπορώντας να συνεχίσουν άλλο σε αυτή τη λειτουργία και βρισκόμενοι μπροστά στο αδιέξοδο οι πρόεδροι των χωριών, Καλλιμασιάς, Καταρράκτη, Νενήτων, Βουνού, Φλατσίων, Κοινής, Θολοποταμίου, Παγίδας, Μέσα Διδύμας και Έξω Διδύμας, αφού συζήτησαν τα προβλήματα τα οποία αντιμετωπίζουν κατέθεσαν στο Πρωτόκολλο του Δήμου επιστολή με την οποία ζητούν συνάντηση με τον δήμαρχο και την παρέμβαση του για να εξομαλυνθεί η κατάσταση και να συνεννοηθούν οι αντιδήμαρχοι μεταξύ τους.\nΑναλυτικά στην επιστολή οι πρόεδροι των χωριών αναφέρουν:\n“Ύστερα από 10 μήνες άσκησης των καθηκόντων μας ως πρόεδροι των δημοτικών κοινοτήτων της δημοτικής ενότητας Ιωνίας, έχουμε διαπιστώσει ότι υπάρχει πλήρης ασυνεννοησία μεταξύ του χωρικού μας αντιδήμαρχου κ. Γιώργου Κλιαμενάκη, του αντιδημάρχου Τεχνικών Υπηρεσιών κ. Γιάννη Ξενάκη και του αντιδημάρχου Καθαριότητας και Πρασίνου κ. Παναγιώτη Αναγνώστου.\nΑποτέλεσμα αυτού είναι να την πληρώνουν οι δημότες της Ιωνίας και να πολίτες β΄ διαλογής, παρόλο που τα δημοτικά τέλη είναι ίδια για όλη τη Χίο.\nΣτην αρχή της θητείας σας εσείς ο ίδιος δώσατε εντολή να απευθυνόμαστε για τα προβλήματα μας στους χωρικούς μας αντιδημάρχους. Κάτι τέτοιο όμως δεν έχει καταστεί εφικτό ως σήμερα λόγω της αντιπαράθεσης των τριών ανδρών, με αποτέλεσμα τα προβλήματα να συσσωρεύονται. Σε ορισμένες κοινότητες δε, παρατηρείται το φαινόμενο να γίνονται έργα χωρίς την έγκριση από τον εκάστοτε πρόεδρο και το τοπικό συμβούλιο”.\nΣημειώνοντας ότι δεν έχουν καμιά αντιπολιτευτική διάθεση, αφού με καμιά άλλη δημοτική υπηρεσία δεν αντιμετωπίζουν πρόβλημα, οι πρόεδροι των χωριών ζητούν από τον δήμαρχο να αναλάβει δράση και να λύσει το πρόβλημα με τους αντιδημάρχους του, δίνοντας και λύση στα χωριά της Ιωνίας.\n“Μοναδικός μας στόχος η επίλυση των προβλημάτων των κοινοτήτων μας γι αυτό σας ζητάμε να πάρετε θέση για να επανέλθει η κανονικότητα” καταλήγουν οι πρόεδροι των χωριών αφήνοντας στα χέρια του κ. Σταμάτη Κάρμαντζη… την σφυρίχτρα του διαιτητή!\n← Κατανομή χρηματοδότησης Δήμου Χίου της οικονομικής ενίσχυσης του Δήμου Χίου για το προσφυγικό\nΕπισκέφθηκε το Γενικό Νοσοκομείο και τους φορείς ο Διοικητής της 2ης Υγειονομικής Περιφέρειας Πειραιώς & Αιγαίου κ. Χρήστος Ροϊλός →


Ο Τροχος Της Τυχης - Ελληνικη λογοτεχνια (BKS.0910017)\nΓΚΙΟΥΛΟΣ ΔΗΜΗΤΡΗΣ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΓΚΙΟΥΛΟΣ ΔΗΜΗΤΡΗΣ\nΓεννήθηκες, ναι, αστική οικογένεια, ναι, βόρεια προάστια, ναι, τρεις ξένες γλώσσες, φυσικά, χορό, ιδιωτικό δημοτικό, μεγάλη προσαρμοστικότητα, γυμνάσιο, ωπ! Δημόσιο γυμνάσιο, οικονομικά προβλήματα πατέρα, κέρατο μητέρας στον πατέρα, κουμπάρος, μικρό πουλί, μεγάλο πορτοφόλι αν θυμάμαι καλά, έτσι ψιθυρίζονταν εκείνο τον καιρό. Αλλά ξεφύγαμε, δημόσιο γυμνάσιο, επαφή με άλλους ανθρώπους, διαφορετικούς. Εκεί άρχισες να κλείνεσαι στον εαυτό σου, εκεί είδες πόσο σου άρεσε να υψώνεις τοίχους. Και ήσουν καλή σε αυτό. Είναι κάτι τέτοιες στιγμές που καταλαβαίνω πως η αθωότητα δεν είναι κόσμημα που γεννιόμαστε μαζί του και κάποια στιγμή χάνεται. Στην πραγματικότητα, καταναλώνεται, τελειώνει και συνήθως γρήγορα. Δες το σαν ένα μήλο, ξέρεις, σαν κι αυτό των πρωτόπλαστων, μόνο που κάθε του δαγκωνιά δηλητηριάζει κι από λίγο το παιδί που κρύβουμε μέσα μας, ε, κι αν μπορείς να δώσεις δύο χαρακτηριστικά στην εποχή μας, είναι η ακόρεστη λαιμαργία μας και η δίψα μας για αίμα. Ακόμα και για το δικό μας.\nΟ ΤΡΟΧΟΣ ΤΗΣ ΤΥΧΗΣ (BKS.0910017)\nΟ ΤΡΟΧΟΣ ΤΗΣ ΤΥΧΗΣ BKS.0910017 BKS.0910017 ΓΚΙΟΥΛΟΣ ΔΗΜΗΤΡΗΣ ΓΚΙΟΥΛΟΣ ΔΗΜΗΤΡΗΣ ΕΛΛΗΝΙΚΗ ΛΟΓΟΤΕΧΝΙΑ Κατηγορία: ΕΛΛΗΝΙΚΗ ΛΟΓΟΤΕΧΝΙΑ •ΓΚΙΟΥΛΟΣ ΔΗΜΗΤΡΗΣ στην κατηγορία ΕΛΛΗΝΙΚΗ ΛΟΓΟΤΕΧΝΙΑ ISBN: 978-960-9540-23-0Συγγραφέας: ΓΚΙΟΥΛΟΣ ΔΗΜΗΤΡΗΣΕκδοτικός οίκος: ΧΑΡΑΜΑΔΑΣελίδες: 88Διαστάσεις: 14Χ20, 5Ημερομηνία Έκδοσης: Ιούνιος 2015Γεννήθηκες, ναι, αστική οικογένεια, ναι, βόρεια προάστια, ναι, τρεις ξένες γλώσσες, φυσικά, χορό, ιδιωτικό δημοτικό, μεγάλη προσαρμοστικότητα, γυμνάσιο, ωπ! Δημόσιο γυμνάσιο, οικονομικά προβλήματα πατέρα, κέρατο μητέρας στον πατέρα, κουμπάρος, μικρό πουλί, μεγάλο πορτοφόλι αν θυμάμαι καλά, έτσι ψιθυρίζονταν εκείνο τον καιρό. Αλλά ξεφύγαμε, δημόσιο γυμνάσιο, επαφή με άλλους ανθρώπους, διαφορετικούς. Εκεί άρχισες να κλείνεσαι στον εαυτό σου, εκεί είδες πόσο σου άρεσε να υψώνεις τοίχους. Και ήσουν καλή σε αυτό. Είναι κάτι τέτοιες στιγμές που καταλαβαίνω πως η αθωότητα δεν είναι κόσμημα που γεννιόμαστε μαζί του και κάποια στιγμή χάνεται. Στην πραγματικότητα, καταναλώνεται, τελειώνει και συνήθως γρήγορα. Δες το σαν ένα μήλο, ξέρεις, σαν κι αυτό των πρωτόπλαστων, μόνο που κάθε του δαγκωνιά δηλητηριάζει κι από λίγο το παιδί που κρύβουμε μέσα μας, ε, κι αν μπορείς να δώσεις δύο χαρακτηριστικά στην εποχή μας, είναι η ακόρεστη λαιμαργία μας και η δίψα μας για αίμα. Ακόμα και για το δικό μας. Ο ΤΡΟΧΟΣ ΤΗΣ ΤΥΧΗΣ


Ο Στάνλεϊ Τζόνσον στα «ΝΕΑ»: Πατέρας του Μπόρις, λάτρης της Ελλάδας, πολέμιος του Brexit και... προφήτης του κορωνοϊού\nΟ Στάνλεϊ Τζόνσον στα «ΝΕΑ»: Πατέρας του Μπόρις, λάτρης της Ελλάδας, πολέμιος του Brexit και… προφήτης του κορωνοϊού\nΟ γιος του είναι ηγέτης της έκτης μεγαλύτερης οικονομίας του κόσμου και ένας από τους διασημότερους πολιτικούς στον πλανήτη (συχνά για τους λάθος λόγους). Σίγουρα, όμως, δεν του αξίζει να μνημονεύεται ως «ο πατέρας του Μπόρις».\nΠολύ απλά, διότι τα έργα και οι ημέρες του Στάνλεϊ Τζόνσον είναι σαφώς πιο εντυπωσιακά από εκείνα του παιδιού του: πολιτικός, μαθητευόμενος κατάσκοπος, αξιωματούχος της ΕΕ, στέλεχος διεθνών χρηματοπιστωτικών οργανισμών, βραβευμένος ακτιβιστής για το περιβάλλον και τα δικαιώματα των ζώων, εξερευνητής, συγγραφέας, αρθρογράφος, παίκτης ριάλιτι σόου – είναι ορισμένες από τις ιδιότητες που είχε κατά τη διάρκεια του περιπετειώδους βίου του. Και μία ακόμη: αθεράπευτος γυναικάς (οι απιστίες του έχουν απασχολήσει ουκ ολίγες φορές τον σκανδαλοθηρικό Τύπο), χαρακτηριστικό που, κατά τα φαινόμενα, κληροδότησε και στον γιο του…\nΟ Στάνλεϊ, ο οποίος σε τρεις μήνες θα κλείσει τα 80, είναι αυτό που οι Αγγλοσάξονες αποκαλούν «larger than life». Ο ίδιος, βέβαια, δηλώνει «ένα απλό παιδί της Νοτιοδυτικής Αγγλίας», το οποίο είναι «αιωνίως ερωτευμένο με την Ελλάδα».\nΤόσο ερωτευμένο ώστε να χτίσει σπίτι στο Πήλιο: τη διάσημη, σήμερα, Villa Irene, που κάθε χρόνο φιλοξενεί τους Τζόνσον και τους (φανερούς ή κρυφούς) έρωτές τους.\nΣτην αποκλειστική συνέντευξή του στα «ΝΕΑ» – την πρώτη που παραχωρεί σε ελληνικό μέσο ενημέρωσης – ο πατέρας του βρετανού πρωθυπουργού μιλάει για όλα: για τα Γλυπτά του Παρθενώνα, για τον κορωνοϊό, τον οποίο «προέβλεψε» πριν από 38 χρόνια, και για τις κρίσιμες ώρες του Μπόρις στην Εντατική.\nΗ συνέντευξη διεξάγεται, μοιραία, από τηλεφώνου. Η χώρα βρίσκεται ακόμη σε λόκνταουν και ο Τζόνσον ο πρεσβύτερος σπανίως ξεμυτίζει από το αγρόκτημά του στο Εξμουρ της Νοτιοδυτικής Αγγλίας.\nΤα 22 λεπτά της συνδιάλεξης είναι αρκετά για να αντιληφθώ τις κραυγαλέες ομοιότητες με τον βρετανό πρωθυπουργό. Στάνλεϊ, όπως Μπόρις: μιλά με νεύρο, χρησιμοποιεί εντυπωσιακές λέξεις, επαναλαμβάνει φράσεις για έμφαση. Πατέρας και γιος έμοιαζαν ακόμη και στα κατάξανθα, ατημέλητα μαλλιά τους – η κόμη του Στάνλεϊ, βέβαια, είναι πια κατάλευκη.\nΠέντε εβδομάδες νωρίτερα, ο Μπόρις νοσηλευόταν στην Εντατική με κορωνοϊό. Οι πιθανότητες επιβίωσής του είχαν περιγραφεί ως 50% – 50%. Πώς βίωσε αυτή τη δοκιμασία; «Ενιωσα όπως νιώθει κάθε πατέρας που το παιδί του βρίσκεται στο κατώφλι του θανάτου. Μόνο αυτό» μού λέει παγωμένα. «Οπως κάθε πατέρας που το παιδί του βρίσκεται στο κατώφλι του θανάτου» επαναλαμβάνει, αποκαλύπτοντας ότι προσευχήθηκε για να σωθεί ο γιος του.\nΗ Βρετανία κατέγραψε τους περισσότερους νεκρούς από κορωνοϊό στην Ευρώπη. Επιστήμονες, πολιτικοί, μίντια και πολίτες κατηγορούν τον πρωθυπουργό για ανεπαρκή αντίδραση και πλημμελή προετοιμασία. Ο πατέρας του, όμως, διαφωνεί: «Δεν πρόσεξα ότι δέχθηκε πολλή κριτική. Μέχρι στιγμής έχει κάνει το σωστό. Το πιστεύω απολύτως αυτό, 100%» μού λέει. «Ζούμε σε μια εποχή μεγάλης αβεβαιότητας. Κανείς δεν ξέρει τι ασθένεια είναι αυτή και τι πρέπει να κάνει. Νομίζω ότι μάλλον είμαστε στον σωστό δρόμο. Ακολουθήσαμε σκληρή γραμμή και θα περιμένουμε να δούμε τα αποτελέσματα».\nΤο ίδιο πιστεύει και για τις υπόλοιπες χώρες, ιδίως τη δική μας. «Οι κυβερνήσεις φαίνεται να έχουν θέσει υπό έλεγχο την πανδημία. Κυρίως η ελληνική κυβέρνηση, η οποία τα πήγε εξαιρετικά».\nΩστόσο, διαφωνεί με τo να ζητείται από τους ηλικιωμένους να κάτσουν σπίτι. «Δεν μου αρέσουν μέτρα που κάνουν διακρίσεις εις βάρος μιας συγκεκριμένης κατηγορίας πληθυσμού. Για παράδειγμα, οι άνω των 70 να πρέπει να μένουν κλεισμένοι όταν όλοι οι άλλοι μπορούν να βγαίνουν έξω. Δεν νομίζω ότι είναι σωστό αυτό. Είμαστε αρκετά μεγάλοι για να αποφασίζουμε για τον εαυτό μας».\nΠολυγραφότατος ως συγγραφέας – έχει εκδώσει 26 βιβλία – και αρθρογράφος – κείμενά του έχουν δημοσιευθεί από την προοδευτική «Γκάρντιαν» έως τη συντηρητική «Τέλεγκραφ» – ο Στάνλεϊ με ξαφνιάζει λέγοντάς μου ότι είχε προβλέψει την εμφάνιση του κορωνοϊού σε βιβλίο που έγραψε πριν από 38 χρόνια!\n«Ναι, προέβλεψα αυτό το ξέσπασμα. Εκείνη την εποχή δούλευα στις Βρυξέλλες και είχα ήδη γράψει τέσσερα θρίλερ. Το «The Marburg Virus» («Ο ιός του Μπάρμπουργκ») ήταν το πέμπτο. Το εμπνεύστηκα όταν επισκέφθηκα το Μαρβούργο, αυτή τη μικρή γερμανική πόλη, η οποία το 1967 χτυπήθηκε από το ξέσπασμα μιας ασθένειας. Αλλά δεν θα σας αποκαλύψω όλη την πλοκή!».\nΜπορεί ο αρχαιοελληνικός ήρωας του Μπόρις να είναι ο Περικλής, αλλά ο πατέρας του προτιμά τον Σοφοκλή. Του ζητάω να μου απαγγείλει κάτι. Προτού περάσουν δύο δευτερόλεπτα, ξεθάβει από τη μνήμη του τους στίχους 380-381 από τον Οιδίποδα Τύραννο: «ὦ πλοῦτε καὶ τυραννὶ καὶ τέχνη τέχνης ὑπερφέρουσα τῷ πολυζήλῳ βίῳ».\nΣτα Νέα Ελληνικά, όμως, δεν έχει την ίδια δεινότητα. «Γεια σου Yannis! Καλημέρα, καλησπέρα, καληνύχτι (sic)!», μου λέει. Μέχρι εκεί. «Γιατί δεν έχω μάθει Νέα Ελληνικά; Είναι όντως περίεργο. Είναι φιλοδοξία μου να μάθω. Και θα το κάνω! Δεν υπάρχει αμφιβολία ότι θα το κάνω. Μάλλον αυτός είναι ο επόμενος στόχος μου. Θα νιώθω ολοκληρωμένος όταν θα είμαι σε θέση να μιλάω άπταιστα τα Νέα Ελληνικά».\nΟ Τζόνσον γεννήθηκε τον Αύγουστο του 1940 στην Κορνουάλη. Πατέρας του ήταν ο πιλότος της RAF Οσμάν Κεμάλ, ο οποίος αργότερα άλλαξε το όνομά του σε Ουίλφρεντ Τζόνσον, και μητέρα του η Ιρέν Ουίλιαμς. Παππούς του από την πλευρά του πατέρα του ήταν ο υπουργός Εσωτερικών της Οθωμανικής Αυτοκρατορίας Αλί Κεμάλ Μπέης, ο οποίος δολοφονήθηκε το 1922.\nΑνήσυχο πνεύμα, κοσμοπολίτης και τυχοδιώκτης, με το που τελείωσε το σχολείο ταξίδεψε μόνος του στη Νότια Αμερική και τρία χρόνια αργότερα ξεκίνησε με μοτοσικλέτα από την Οξφόρδη και έφτασε στο Αφγανιστάν, ακολουθώντας τη διαδρομή του Μάρκο Πόλο. Ενώ σπούδαζε, στρατολογήθηκε από μία μυστική οργάνωση και εκπαιδεύθηκε ως κατάσκοπος.\nΣτην Ελλάδα βρέθηκε για πρώτη φορά το 1959. «Ημουν 18 ετών. Ταξίδεψα με τρένο από την Τεργέστη στη Θεσσαλονίκη. Η θέα του Ολύμπου, το πρωί που ξύπνησα στο βαγόνι, με συνεπήρε. Επειτα έμεινα έναν μήνα στην Αθήνα και μετά πήγα στην Πελοπόννησο. Το θυμάμαι σαν τώρα: Αργος, Τίρυνθα, Ναύπλιο. Μετά πίσω στον Πειραιά, όπου σάλπαρα για Μύκονο».\nΟι αποδράσεις στην Ελλάδα συνεχίστηκαν για πολλά χρόνια, ώσπου κάποια στιγμή αποφασίζει να χτίσει σπίτι στο αγαπημένο του Πήλιο. «Είχα εκεί έναν παλιό φίλο, τον Πάτρικ Φέργουεδερ, ο οποίος είχε αγοράσει το σπίτι ενός πρώην βρετανού πρεσβευτή στην Ελλάδα. Εκεί κοντά έμενε μια φίλη του, η υπέροχη ελληνοϊταλίδα αρχιτέκτονας Ντόνα Κορνέτη, η οποία είχε χτίσει εκείνο το σπίτι. “Μπορείς να μου χτίσεις κι εμένα ένα σπίτι;” τη ρώτησα. Και δέχθηκε. Το μόνο που της ζήτησα είναι να έχει θέα τουλάχιστον 180 μοιρών προς τη θάλασσα. Μου το υποσχέθηκε. Και κράτησε την υπόσχεσή της. Η θέα στον Παγασητικό είναι θαυμάσια. Κάθομαι στη βεράντα μου και στο βάθος μπορώ να διακρίνω τον Παρνασσό. Δεν είναι υπέροχο;».\nΗ Villa Irene, όπως ονομάστηκε προς τιμήν της μητέρας του, χτίστηκε το καλοκαίρι του 2005 στο Χόρτο του Πηλίου. Πρόκειται για μια διώροφη έπαυλη από πέτρα και ξύλο με τέσσερα υπνοδωμάτια, πισίνα, βεράντα και μεγάλο κήπο περιστοιχισμένο από 40 ελαιόδεντρα. Οι Τζόνσον την επισκέπτονται κάθε χρόνο και όταν λείπουν τη νοικιάζουν. Τους καλοκαιρινούς μήνες, το μίσθωμα φτάνει τα 320 ευρώ τη βραδιά.\nΣε αντίθεση με τον γιο του, ο Στάνλεϊ υπήρξε σφοδρός πολέμιος του Brexit. «Σέβομαι ότι η Βρετανία αποφάσισε να αποχωρήσει, αλλά ελπίζω ότι θα διατηρήσουμε τους στενότερους δυνατούς δεσμούς με την Ευρώπη και, σε ό,τι με αφορά, με την Ελλάδα».\nΔιετέλεσε ευρωβουλευτής των Τόρις και αντιπρόεδρος της Επιτροπής Περιβάλλοντος του Ευρωκοινοβουλίου από το 1979 έως το 1984. Το 2005 αποπειράθηκε να επιστρέψει στην πολιτική βάζοντας υποψηφιότητα ως βουλευτής, αλλά απέτυχε να εκλεγεί. Ομοίως, πέρυσι προσπάθησε ανεπιτυχώς να συμπεριληφθεί στο ευρωψηφοδέλτιο των Τόρις.\nΤην περίοδο 1973 – 1979 εργαζόταν στην Ευρωπαϊκή Επιτροπή ως επικεφαλής του Τμήματος Αποτροπής Ρύπανσης. Το 1984 και για 10 χρόνια διετέλεσε διευθυντής του Τομέα Ενεργειακής Πολιτικής της Κομισιόν. Προηγουμένως, είχε εργαστεί στην Παγκόσμια Τράπεζα και σε επενδυτικούς ομίλους.\nΥπήρξε στέλεχος περιβαλλοντικών οργανώσεων και επί σειρά ετών ταξίδευε σε όλο τον κόσμο καταγράφοντας απειλούμενα είδη. Για τη δράση του έχει βραβευθεί, μεταξύ άλλων, από την Greenpeace και τη WWF. Παντρεύτηκε δύο φορές: το 1963 τη ζωγράφο Σάρλοτ Φόσετ, με την οποία απέκτησε τέσσερα παιδιά, προτού χωρίσουν το 1979, και το 1981 την εκδότρια Τζένιφερ Κιντ, με την οποία έκανε δύο ακόμη παιδιά.\n«Η Ελλάδα έχει μια απόλυτη, καθαρή ομορφιά. Είναι μια χώρα που έχει τα πάντα: τον ήλιο, τη θάλασσα, τους ανθρώπους, τη γλώσσα, το υπέροχο φαγητό και τη φανταστική Ιστορία» λέει με θαυμασμό. «Ακόμη και στο Πήλιο υπάρχουν εξαιρετικά αρχαιολογικά ευρήματα».\nΑκούγοντας για αρχαία, αρπάζω την ευκαιρία και τον ρωτώ για τα Γλυπτά του Παρθενώνα. Ο Μπόρις λέει «όχι» στην επανένωσή τους. Ο Στάνλεϊ; «Εχετε κάνει εξαιρετική δουλειά στο Νέο Μουσείο Ακρόπολης στην Αθήνα. Είναι υπέροχο. Κάποια στιγμή υποθέτω ότι θα διεξαχθεί ένας γόνιμος διάλογος μεταξύ των ελληνικών και των βρετανικών Αρχών (σ.σ.: για τα Γλυπτά)». Εσείς υποστηρίζετε την επιστροφή τους; επιμένω. «Δεν θα σας πω την άποψή μου. Το ζήτημα του επαναπατρισμού αντικειμένων είναι τεράστιο».


Δελτίο τύπου - Ψυχική Υγεία παιδιών και εφήβων. Παιδική κατάθλιψη ο ρόλος του παιδοψυχιάτρου στη πρόληψη - Health Info Project\nΗ πέμπτη (5η) διαδικτυακή ημερίδα θα διεξαχθεί, το Σάββατο 10 Απριλίου 2021 και ώρα 17:00. Στην πλαίσιο αυτής, θα παρουσιαστεί σε γιατρούς και επαγγελματίες υγείας, η νέα ηλεκτρονική πλατφόρμα του Health-Info “E–platform” και θα ακολουθήσει ημερίδα με θέμα «Ψυχική Υγεία παιδιών και εφήβων. Παιδική κατάθλιψη ο ρόλος του παιδοψυχιάτρου στη πρόληψη». Η εκδήλωση θα διεξαχθεί αποκλειστικά online, μέσω της διαδικτυακής πλατφόρμας ZOOM.


LoveMyAll: Βίντεο σοκ από την επίθεση στο Τορόντο: Δείτε τον μαυροφορεμένο δράστη να ανοίγει πυρ στην ελληνική συνοικία!\nΤουλάχιστον ένας νεκρός και 13 τραυματίες από την αιματηρή επίθεση - Σε κρίσιμη κατάσταση μια εννιάχρονη τραυματίας.\nΤη στιγμή που ο μαυροφορεμένος δράστης ανοίγει πυρ μέσα στη βιτρίνα εστιατορίου, στην καρδιά της ελληνικής συνοικίας του Τορόντο καταγραφει ένα βίντεο που κάνει τον γύρο του διαδικτύου.\nΟ 30χρονος άνδρας, το όνομα του οποίου δεν έχει γίνει ακόμα γνωστό, εμφανίζεται να περπατάει στην Λεωφόρο Ντάνφορθ γύρω στις 22.00 το βράδυ και κατόπιν να σηκώνει το όπλο και να πυροβολεί, ξεκινώντας μια αιματηρή επίθεση που θα άφηνε πίσω της μια νεκρή γυναίκα και 13 τραυματίες, μεταξύ των οποίων και ένα εννιάχρονο κορίτσι.\nΑπό τα πυρά των αστυνομικών θα σκοτωνόταν λίγα λεπτά αργότερα και ο ίδιος ο δράστης.\nΤα στοιχεία του άνδρα δεν έχουν δοθεί ακόμα στη δημοσιότητα από τις Αρχές, και τα κίνητρα της επίθεσης παραμένουν άγνωστα. Ωστόσο, ορισμένα τοπικά ΜΜΕ μεταδίδουν, επικαλούμενα πηγές της αστυνομίας, ότι ο δράστης είχε ιστορικό ψυχολογικών προβλημάτων.


JULY MORNING SEASIDE RESORT ΚΑΒΆΡΝΑ - Καβάρνα, Βουλγαρία\nΤο ξενοδοχείο July Morning Seaside Resort παρέχει καλή διαμονή στην Καβάρνα.\nΠολλά αξιοθέατα της Καβάρνας, συμπεριλαμβάνοντας Aqua Park Albena, Mineral Pool και Argisht Lift βρίσκονται 50 λεπτά με αυτοκίνητο από το ξενοδοχείο.\nΤο ξενοδοχείο έχει 7 δωμάτια εξοπλισμένα με ρύθμιση κλιματισμού, μικρή κουζίνα, χώρο τραπεζαρίας, ψυγείο και τηλεόραση με δορυφορικά κανάλια. Πολλά δωμάτια προσφέρουν θέα σε η μαύρη Θάλασσα . Επίσης παρέχονται ιδιωτικά μπάνια εξοπλισμένα με ντους και μεγάλες πετσέτες μπάνιου.\nJuly Morning Seaside Resort, Βουλγαρία


Οι θηλυκές θεότητες: Αθηνά, Δήμητρα, Ήρα και Εστία | Astrolife\nBrowse: Home / Οι θηλυκές θεότητες: Αθηνά, Δήμητρα, Ήρα και Εστία\nPosted by Λίλιαν Σίμου on 18 Νοεμβρίου, 2016 in Μυθολογία | 955 Views | Leave a response\nΟι τέσσερεις μυήσεις του ζωδιακού: η γυναικεία μορφή ως Ιέρεια του Μυστηρίου της Ζωής\nΑθηνά – η κόρη\nΓεννημένη από τον ίδιο τον πατέρα της Δία (θείος Νους) η Αθηνά έχει σαν μητέρα την Μήτιδα, δηλαδή την «συνείδηση». Νους και συνείδηση, γενούν την κόρη που έχει πνεύμα και σοφία. Αποτελεί το σύμβολο του στρατηγικού Νου, καθώς γεννιέται πάνοπλη.\n‘Έχει την ικανότητα να δίνει ζωή στις ιδέες και να ξεκινά μία ιδέα, που στοχεύει στην απόκτηση σοφίας. Διαθέτει την δύναμη του οραματισμού και προστατεύει όσους είναι ιδιαίτερα ευφυείς (πχ Οδυσσέας). Εκτιμά λοιπόν την τέχνη του σκέπτεσθαι, διαθέτοντας έντεχνο τρόπο να κερδίσει τις μάχες της ζωής.\nΗ γέννησή της από το κεφάλι του πατέρα, που αντιπροσωπεύει τον Θείο Νου, που μπορεί να γεννήσει τη Σοφία, τη δημιουργική διάνοια. Αυτό δίνει θάρρος και κάνει τον ανθρώπινο νου ετοιμοπόλεμο. Μέσα από τον οραματισμό, μπορεί να δει «μπροστά» και να σχεδιάσει τον κύκλο της ζωής (η Αθηνά τοποθετείται στην αρχή του Ζωδιακού κύκλου, στο ζώδιο του Κριού).\nΠροστάτιδα της υφαντικής τέχνης, αλλά και άλλων τεχνών, μας δίνει την ικανότητα στον χάρτη για να αναπτύξουμε δεξιότητες, ενώ απομακρύνει την θηλυκή της πλευρά, σαν φυσική γονιμότητα. Την ενδιαφέρει η πνευματική γονιμότητα και η θεραπευτική δύναμη του Νου. Διαθέτει την δύναμη της επιβίωσης μέσω των ικανοτήτων της.\nΘα αναδείξει στον χάρτη μας τους τρόπους αντίληψης για να γίνουμε δημιουργικοί και τους τομείς από τους οποίους παίρνουμε ερεθίσματα.\nΣύμβολό της είναι ένας ρόμβος με τον σταυρό της ύλης στο κάτω μέρος. Ο ρόμβος μπορεί να μας δείξει την συγκεκριμένη νοητική ικανότητα, η οποία κυριαρχεί επί της ύλης.\nΠερισσότερες πληροφορίες: Αστεροειδής Παλλάς Αθηνά : ο στρατηγικός νους\nΔήμητρα- η μητέρα\nΤο αρχέτυπο της Μητέρας-Γης, η Δήμητρα εμφανίζεται σε όλες τις παραδόσεις. Συνδέεται με την εναλλαγή των εποχών, για να αναδείξει τις περιόδους κατά τις οποίες η Φύση εκδηλώνει την γονιμότητά της. Αφορά την πνευματική και την υλική γονιμότητα, μέσα από την λιτή διαδικασία της ανάπτυξης, μέσα από διαδικασίες μύησης. Δίνει στην θηλυκή υπόσταση την φιγούρα της φροντίδας για τροφή, για ανάπτυξη, για καλλιέργεια σε υλικό, ψυχικό και πνευματικό επίπεδο.\nΗ θεά, ενδιαφέρεται για τον κόσμο των ανθρώπων, καθώς βιώνει τον πόνο της απώλειας του παιδιού της. Στην αναζήτησή της, διδάσκει την φροντίδα των αγρών, για να καλλιεργηθεί η ανθρωπότητα και να τραφεί σωστά.\nΗ αρπαγή της κόρης, συμβολίζει την δυσκολία της μητέρας να αποκοπεί από το παιδί της. Στην αρνητική μορφή είναι δύσκολο να του επιτρέψει την ενηλικίωση και προσπαθεί να το υπηρετεί συνέχεια. Η κόρη (ψυχή) θέλει να ανεξαρτητοποιηθεί για να ενωθεί με το πνεύμα (Ίακχος) μέσα από την έλξη των ενστίκτων (Πλούτωνας). Σε ένα πιο εσωτερικό επίπεδο, είναι η δυσκολία της ψυχής να απελευθερωθεί από τα δεσμά της ύλης (μορφή) που θεωρεί σίγουρη, γιατί είναι απτή. Ενώ μέσα από την επανάσταση που θα πραγματοποιήσει, έρχεται η μεταμόρφωση.\nΗ αγνότητα του σώματος μεταλλάσσεται σε αγνότητα πνεύματος, μέσα από την μυητική διαδικασία της ένωσης των αντιθέτων.\nΠερισσότερες πληροφορίες στο άρθρο: Αστεροειδής Δήμητρα – το Μητρικό Αρχέτυπο\nΗΡΑ- η σύζυγος\nΣύζυγος του Δία, η παρουσία της είναι σημαντική, καθώς χρονολογείται από την μητριαρχική περίοδο. Θεωρείται πως ήταν τότε κυρίαρχη θηλυκή θεότητα και ήταν υπεύθυνη για τα μυστήρια της γέννησης, της μητρότητας, και των διάφορων φάσεων αναπαραγωγής. Η μυθολογία αναφέρει πώς παραπλανήθηκε από τον Δία, τον παντρεύτηκε από μια αίσθηση τιμής, υπόμεινε έναν γάμο που χαρακτηρίστηκε από τις προσπάθειες δύναμης κι όχι από τα ζητήματα της πίστης. Ο μύθος της παραλληλίζει την ιστορία της κοινωνικής αναταραχής στα εδάφη όπου λατρεύτηκε. Οι βόρειοι εισβολείς αγωνίστηκαν να επιβάλουν τις πατριαρχικές παραδόσεις λατρείας του Δία επάνω στους γηγενείς μητριαρχικούς πολιτισμούς της εποχής, τον Μηκυναϊκό και τον Κρητικό.\nΣυμβολίζει έτσι το κράτος μετάβασης μεταξύ των παλαιών και νέων τρόπων/ αρχών, όπου οι παλαιοί αποτυγχάνουν να ικανοποιήσουν τις ανάγκες στη διάρκεια του χρόνου που παρήλθε και οι νέοι δεν είναι ακόμα προφανείς στο τι θα έρθει.\nΑντιπροσωπεύει και την ανάγκη για τη σχέση και την άρνηση να γίνει αποδεκτή η ανισότητα μέσα στο πλαίσιο μιας σχέσης. Εκφράζει την προσπάθεια να ισορροπήσει την ανάγκη για την οικειότητα, με την αντιτιθέμενη ανάγκη για την ελευθερία. Ανάγκες που και οι δύο σύζυγοι έχουν. Μπορεί επίσης να αντιπροσωπεύσει την ανάγκη να πάρει το γάμο ως ιερή πίστη, ένα τρόπο που οδηγεί στην πνευματική εκπλήρωση μέσω της συμφιλίωσης των αντιθέτων σε μια κατάσταση ένωσης.\nΠερισσότερα στο άρθρο: Αστεροειδής Ήρα – σύμβολο γάμου στον χάρτη\nΕΣΤΙΑ – η αδελφή\nΔιατήρησε την παρθενικότητά της παρ’ όλες τις προσφορές που της έγιναν. Αρνήθηκε τον Ποσειδώνα (νερό – την αγάπα, διαβρέχει τη Γη αλλά δεν μπορεί να φτάσει μέχρι την πηγή του πυρός) και τον Απόλλωνα (Ήλιο – τη θαυμάζει ερωτικά από τον Ουρανό). Αγγίζοντας με το χέρι το κεφάλι του Δία, έδωσε τελεσίδικο όρκο παντοτινής αγνότητας.\nΗ Εστία είναι ακίνητη και μέσα από την ακινησία μοιάζει να μην μπορεί να γεννήσει. Είναι όμως και η ίδια η πηγή της ζωής. Είναι η μήτρα Ιδέα κάθε γέννησης στο σύμπαν και της δικής μας φυσικής γέννησης. Ο Πορφύριος αναφέρθηκε σ΄ αυτή τη πολικότητα λέγοντας ότι σαν παρθένος είναι ακίνητη, αλλά είναι και η δύναμη της γονιμότητας.\nΣτενή σχέση φιλία η θεά είχε με τον Ερμή. Σχέση που δεν περιλάμβανε καμία εξάρτηση. Ο Ερμή συνέδεε το σταθερό, ακίνητο, εσωτερικό κέντρο της Εστίας με τους άλλους, δίνοντάς κίνηση, άνοιγμα στο θείο πυρ. Η Εστία είναι το κέντρο από το οποίο θα προσανατολιστεί η κίνηση.\nΗ εστία στο κέντρο κάθε σπιτιού, συμβολίζει τη φλόγα στην κοιτίδα της οικογένειας που εκπέμπει από τη μία πνευματικό φως, που έχει ανάγκη η ψυχή, και από την άλλη θερμότητα που έχει ανάγκη το φυσικό σώμα, η ζωή.\nΗ Εστία στο χάρτη μας συμβολίζει τη θαλπωρή του σπιτιού, την οικογενειακή παράδοση (θεωρείται ότι είναι σε καλή θέση στον Καρκίνο και στον Αιγόκερω), τη ζεστασιά, τον εξαγνισμό, είναι η έννοια της αδελφής, και της Ιέρειας, η αυτάρκεια, η θρησκευτική προσέγγιση, η κάθαρση, αλλά κυρίως είναι η Ιερή φλόγα που όλοι κρύβουμε μέσα μας.\nΣύμβολό της είναι ο πυρσός.\nΠερισσότερα στο άρθρο μας: Αστεροειδής Εστία – το Άσβεστο Πυρ\nPosted in Μυθολογία | Tagged Αθηνά, Δήμητρα, Εστία, Ήρα\nSun 02° Cancer 57' 02"\nMoon 25° Sagittarius 27' 39"\nMercury 16° Gemini 11' 41"\nVenus 26° Cancer 25' 34"\nMars 07° Leo 49' 26"


Κοινή εμφάνιση Παπουτσάκη - Χολίδη! | κοσμικα , opinions | womenonly.gr\nΚοινή εμφάνιση Παπουτσάκη - Χολίδη!\nΔεν έχουν περάσει πολλές μέρες από τότε που κυκλοφόρησαν τα πρώτα δημοσιεύματα και ήθελαν την Κατερίνα Παπουτσάκη να βρήκε νέα ασχολία (συγνώμη, νέο έρωτα ήθελα να πω) στο πρόσωπο του Χρήστου Χολίδη.\nΔεν έχουν περάσει πολλές μέρες από τότε που κυκλοφόρησαν τα πρώτα δημοσιεύματα και ήθελαν την Κατερίνα Παπουτσάκη να βρήκε νέα ασχολία (συγνώμη, νέο έρωτα ήθελα να πω) στο πρόσωπο του Χρήστου Χολίδη. Μάλιστα, τα δημοσιεύματα ανέφεραν ότι η ηθοποιός πηγαίνει συχνά στο Posidonio, όπου άδει ο Χολίδης και πότε πιάνει πρώτο τραπέζι πίστα και πότε πηγαίνει κατευθείαν στο καμαρίνι του.\nΗ Παπουτσάκη με το που βγήκαν τα δημοσιεύματα, έσπευσε να τα διαψεύσει λέγοντας ότι πηγαίνει στο κέντρο, ουχί για τον γοητευτικό αοιδό, αλλά για την κολλητή της, που επίσης άδει εκεί. Και την πιστέψαμε. Εγώ, δηλαδή, γιατί (να σου πω τη μαύρη μου αλήθεια) βαριόμουν πολύ να μπω στη διαδικασία, αν η Παπουτσάκη βρήκε νέο έρωτα. Το έχω κάνει άλλες φορές στο παρελθόν.\nΩστόσο, το βράδυ της Δευτέρας, ο Χολίδης πήγε να την δει από κοντά στην παράσταση «No Shakespeare Please». Για θεατρόφιλο δεν τον έχω, οπότε μου έκανε εντύπωση η παρουσία του εκεί. Και μάλλον και άλλοι δεν τον έχουν για τόσο θεατρόφιλο, οπότε κι ένιωσαν την ίδια έκπληξη με την παρουσία του στην παράσταση. Θα μου πεις τώρα εσύ ότι πρόκειται για μουσικό-θεατρική παράσταση, αφού έχει και τις πενιές της. Καλά εντάξει. Και πάλι, η παρουσία του Χολίδη (ειδικά λίγες μέρες μετά τα δημοσιεύματα), δεν μπορεί να περάσει στο ντούκου. Ειδικά, από τη στιγμή που μαζί με την Παπουτσάκη στήθηκαν ωραιότατα και πόζαραν στο φακό. Τι να πω μετά από αυτό; Βαριέμαι να ψάξω περισσότερο. Με κουράζουν τα μάλα κάτι τέτοιες ιστορίες.


Μεταφορά Ασθενών με Αεροασθενοφόρο ή Ελικόπτερο από το Bantry Aerodrome\nΑρχική Σελίδα / Αερομεταφορά Ασθενών / Αεροδρόμια / Δημοκρατία της Ιρλανδίας / Bantry Aerodrome\nΤο κέντρο μας σας προσφέρει υπηρεσίες επαναπατρισμού σε σύντομο χρονικό διάστημα από το Bantry Aerodrome προς Bantry. Οι έμπειροι συνεργάτες μας βρίσκονται στη διάθεσή σας όλο το 24ωρο και θα οργανώσουν το ταχύτερο δυνατό την μεταφορά, πλήρως προσαρμοσμένη στην κατάσταση της υγείας του ασθενή, με το κατάλληλο αεροασθενοφόρο ή διασωστικό ελικόπτερο.\nΗ μακροχρόνια εμπειρία μας στον τομέα των αεροδιακομιδών και των διεθνών επαναπατρισμών ασθενών μας καθιστούν ικανούς να σας παρέχουμε ολοκληρωμένη εξυπηρέτηση ακόμα και στην πόλη Bantry, ξεκινώντας από την γρήγορη αντίδραση στην αρχή μέχρι την πραγματοποίηση ολόκληρης της αεροδιακομιδής από έναν παράγοντα. Ένα σημαντικό πλεονέκτημα: τα ασθενοφόρα των συνεργατών μας στο Bantry Aerodrome μπορούν να σας πάνε απευθείας στο επιστρατευμένο τζετ ή ελικόπτερο.\nΚατ’ αυτόν τον τρόπο ελαχιστοποιείται ο χρόνος αναμονής και η μεταφορά στο σύνολό της μπορεί να διεξαχθεί με τον καλύτερο δυνατό τρόπο για τον ασθενή. Ακριβώς γι’ αυτόν το λόγο έχει απλουστευτεί σημαντικά και η διαδικασία έγκρισης στην πόλη Bantry λόγω του επείγοντος χαρακτήρα της κατάστασης. Έτσι δεν εξασφαλίζουμε μόνο ένα καλό προβάδισμα, αλλά και μειώνεται στο ελάχιστο η συνολική διάρκεια της αεροδιακομιδής.\nΒρισκόμαστε καθημερινά και ολημερίς στη διάθεσή σας για ένα δωρεάν συμβουλευτικό τηλεφώνημα μη δεσμευτικού χαρακτήρα και διοργανώνουμε κατόπιν αιτήματός σας μέσα σε λίγες ώρες τον επαναπατρισμό σας από το εξωτερικό, μια αεροδιακομιδή ασθενή με ειδικά διαμορφωμένο ελικόπτερο ή αεροσκάφος ή μια άριστης ποιότητας μεταφορά ασθενή της εντατικής από το Bantry Aerodrome στην πόλη Bantry.\nΕπαναπατρισμός Ασθενή από ή προς Bantry\nΑτυχήματα ή ξαφνικές επιπλοκές στην υγεία κατά τη διάρκεια των διακοπών ή επαγγελματικών ταξιδιών απαιτούν συχνά γρήγορες και ασφαλείς διαδικασίες επαναπατρισμού για περαιτέρω παροχή θεραπείας στην χώρα καταγωγής ή διαμονής του ασθενή. Η ανθρωποκεντρική και αποδεδειγμένα ποιοτική υπηρεσία επαναπατρισμού μας προσφέρεται για εσάς και τους κοντινούς σας ανθρώπους και στο Bantry Aerodrome. Εξετάζοντας όλες τις τοπικές συνθήκες μπορούμε να σας παρέχουμε άμεσα ένα ασθενοφόρο-τζετ ή ένα άλλο, κατάλληλο διασωστικό αεροσκάφος για τον επαναπατρισμό σας. Η μεταφορά σας προς Δημοκρατία της Ιρλανδίας μπορεί να οργανωθεί και να διεξαχθεί γρήγορα με το Bantry Aerodrome ως επιλεγμένο αεροδρόμιο προορισμού.\nΚατά τη διάρκεια της μεταφοράς από ή προς Bantry ο ασθενής συνοδεύεται από μια έμπειρη ιατρική ομάδα. Με αυτόν τον τρόπο εξασφαλίζουμε την παροχή βέλτιστης φροντίδας στους ασθενείς κατά τον επαναπατρισμό τους. Αν παραστεί ανάγκη, σας προσφέρουμε την πλήρη και εύχρηστη υπηρεσία μας «Από Κρεβάτι σε Κρεβάτι», δηλαδή παραλαμβάνουμε τον ασθενή από την τοποθεσία του και τον μεταφέρουμε με ένα ασθενοφόρο ή ένα διασωστικό όχημα προς το αεροδρόμιο. Επιπλέον ένα αντίστοιχο όχημα περιμένει τον ασθενή στο αεροδρόμιο-προορισμό του και φροντίζει για την ασφαλή μετάβασή του στο νοσοκομείο υποδοχής του.\nΕπείγων Επαναπατρισμός Ασθενών από το Bantry Aerodrome\nΣε περιπτώσεις χρονικά κρίσιμων επαναπατρισμών ασθενών στην πόλη Bantry επιστρατεύονται αποκλειστικά τζετ και διασωστικά αεροσκάφη με πλήρη ιατρικό εξοπλισμό και έμπειρο πλήρωμα, ώστε να διεξαχθεί η μεταφορά όσο το δυνατόν ασφαλέστερα και πάντα με βασικό γνώμονα τον ασθενή.\nΑποσκοπώντας στη βέλτιστη δυνατή παροχή φροντίδας καθ’ όλη τη διάρκεια του επαναπατρισμού, διατίθεται σε όλα τα επιστρατευμένα ασθενοφόρα-τζετ (ανάμεσα στα οποία συγκαταλέγονται και τα εξής: Bombardier Learjet 35 A, Bombardier Challenger 604, Cessna Citation Bravo, Cessna Citation XLS κλπ.) μόνιμα εγκατεστημένος εξοπλισμός ΜΕΘ. Αν παραστεί ανάγκη, ο εν λόγω εξοπλισμός συμπληρώνεται, ώστε να εξατομικευτεί εντελώς στις ανάγκες του ασθενή. Αυτή η ευελιξία εξασφαλίζει ανά πάσα στιγμή μια γρήγορη και ασφαλή διαδικασία επαναπατρισμού από το Bantry Aerodrome εντός μικρού χρονικού διαστήματος.\nΕκτός από ασθενοφόρα-τζετ και στροβιλοκίνητα αεροσκάφη διατίθενται στο Bantry Aerodrome και ειδικά διαμορφωμένα και εξοπλισμένα ελικόπτερα, πάντα σε ετοιμότητα. Έτσι μπορούμε να προσφέρουμε και την επιλογή αποφυγής χερσαίων μεταφορών με κάποιο ασθενοφόρο ή διασωστικό όχημα. Η μόνη ευθύνη του νοσοκομείου υποδοχής σας είναι να έχει φροντίσει για τον απαραίτητο χώρο προσγείωσης του ελικοπτέρου.\nΑεροδιακομιδή Ασθενών με COVID-19 στην πόλη Bantry\nΤα αεροασθενοφόρα και τα ελικόπτερά μας δύνανται να μεταφέρουν και ασθενείς με κορωνοϊό (COVID-19). Ανεξάρτητα από αυτό, είτε πρόκειται για αεροδιακομιδή προς Bantry, είτε για μεταφορά ασθενή σε άλλη χώρα από το Bantry Aerodrome, θα φροντίσουμε ώστε ο ασθενής να φτάσει ασφαλής στον προορισμό του.\nΠαιδιατρικές Μεταφορές στην πόλη Bantry\nΣε περιπτώσεις παιδιατρικών μεταφορών απαιτούνται εξειδικευμένες γνώσεις, ώστε να παρέχουμε και στους μικρούς μας ασθενείς την καλύτερη δυνατή φροντίδα. Γι’ αυτό και στις μεταφορές παιδιών στην πόλη Bantry επιλέγονται μόνο παιδίατροι και νεογνολόγοι με υψηλό βαθμό εξειδίκευσης και μακροχρόνια εμπειρία.\nΑκόμα και ο διαθέσιμος ιατρικός εξοπλισμός συγκαταλέγεται στην τελευταία λέξη της τεχνολογίας. Συγκεκριμένα χρησιμοποιείται σε περίπτωση ανάγκης και υπερσύγχρονη φορητή θερμοκοιτίδα. Η συγκεκριμένη εγγυάται μέγιστη αξιοπιστία και φιλική προς τον ασθενή μεταφορά του παιδιού σας από το Bantry Aerodrome.\nΛοιπά Είδη Αεροδιακομιδών από Bantry\nΠέραν των επειγόντων επαναπατρισμών, μεταφορών ασθενών της εντατικής και παιδιατρικών μεταφορών στην πόλη Bantry παρέχουμε και αξιόπιστες υπηρεσίες μεταφορών για χρονικά κρίσιμες μεταφορές οργάνων ή αίματος. Προσφέρουμε ακόμα και εξειδικευμένες μεταφορές τέτοιας φύσεως με συντομία από το Bantry Aerodrome.\nJu/25 137 x 5 m


19/02/2019, 18:23 17\nΕίμαι περίεργη να δω εάν τα αντανακλαστικά της Δικαιοσύνης θα είναι το ίδιο ταχεία, όπως σε άλλες περιπτώσεις. Από τα μέχρι τώρα δεδομένα και ειδικά από την πλήρη κάλυψη του Μαξίμου, φαίνεται πως δεν υπάρχει διάθεση κινητοποίησης του κρατικού μηχανισμού για το αυτονόητο: την επιβολή του Νόμου. Είναι από τις περιπτώσεις που μάλλον οι λειτουργίες του Κράτους κωφεύουν και… ανταριάζονται μπροστά στο «ανάστημα» του κρητικού, θεριακλή βαρύμαγκα.\nΤο πρόβλημα που γεννάται εν προκειμένω δεν έχει να κάνει με κάποιο πολιτικό ζήτημα που δημιουργεί ένας δημόσιος λειτουργός. Ακόμα κι αν είχαμε να κάνουμε με ακόμα μία ανάρμοστη, ποταπή, ελεεινή και τρισάθλια συμπεριφορά του συνήθους υπόπτου αναπληρωτή υπουργού υγείας, θα το ξεπερνούσαμε ενδεχομένως αγογγύστως, εντάσσοντάς το στην γνωστή «κατηγορία Πολάκη». Ακόμα κι αν αυτό είναι επίσης προβληματικό, τουλάχιστον το συνηθίσαμε.\nΠλέον, όμως, έχουμε ξεπεράσει κάθε οριογραμμή. Κι αν δεν μπορεί για τον Πολάκη αυτή να τη θέσει ούτε ο Ποινικός Κώδικας, οφείλει να τη θέσει η Πολιτεία διά των εξουσιοδοτημένων οργάνων της. Ακόμα κι αν δεχθούμε την διαδικτυακή του «απολογία», πως δήθεν δεν κατέγραψε και δεν απείλησε τον κεντρικό τραπεζίτη, το θέμα είναι πολύ σοβαρό για να μην εξεταστεί από τη Δικαιοσύνη: Ένας εκπρόσωπος της εκτελεστικής εξουσίας απειλεί ευθέως τον διοικητή της Τράπεζας της Ελλάδος και ηχογραφεί τη συνομιλία τους.\nΊσως το πλέον μείζονος σημασίας ζήτημα είναι ότι ο πρωθυπουργός αυτής της χώρας, ως άλλος θεατής της επιθεώρησης Πολάκη, αντί να καρατομήσει το επόμενο δευτερόλεπτο τον κολλητό του, βγάζει ανακοινώσεις για το απαιτούμενο της αμεροληψίας από την πλευρά της …Τράπεζας της Ελλάδος.\nΤο πρόβλημα δεν είναι ότι η σήψη έχει φτάσει στο μεδούλι αυτής της κυβέρνησης. Το πρόβλημα είναι ότι αν ρωτήσεις τον Τσίπρα για το θέμα σε τόνο φιλικό, είναι βέβαιο ότι θα σου απαντήσει: «Έλα μωρέ. Δεν τον ξέρεις τον Πολάκη;» Όχι, κύριε, πρωθυπουργέ. Δεν τον ξέρω. Και ούτε θέλω να τον μάθω. Θέλω μόνο να τον ελέγξει η Δικαιοσύνη. Όπως θα ήλεγχε τον καθένα από εμάς. Και αν έχει εγκληματήσει, να πάει στη φυλακή. Όπως θα πήγαινε ο καθένας από εμάς.\n* Η Σοφία Νικολάου είναι δικηγόρος www.sofianikolaou.com\nΣοφία το ξανθο τα εξηγει ολα...χαχαχα\nΜεχρι και οι δεξιοι σας βριζουν\nΓια την ουσια θα μας πεις τιποτα; Ο Στουρναρας μπορει να παιρνει εντολες απο το Πρωτο Θεμα να ψαξει το δανειο του Πολακη αυθημερον αλλα δεν μπορει να ψαξει τα δανεια που του ειπε ο Πολακης; Για αυτο εχεις να μας πεις τιποτα ως δικηγορος που εισαι ή ολα καλα;\nΑνεβηκε πουθενα ηχογραφημενη η συνομιλια; Δηλαδη οταν βγαινουν τα μυνηματα καμενου-κοτζια κλπ στη φορα τι διαφορετικο εχει;\nΣτη δημοκρατία, οι εκλεκτοί του λαού είναι μπουμπούκια που ανθίζουν με το ποτιστήρι του. Μη θέλουμε λοιπόν να βάλουμε φυλακή καθένα που παρανομεί. Το δικαίωμα του το παραχωρεί ο ψηφοφόρος που ψήφισε παράνομες εξαγγελίες τους (δεν πληρώνω κλπ). Αν όλο το κράτος τελικά μετατραπεί σε συμμορία, αυτή είναι η θέληση του λαού, τι να γίνει. Κανείς εισαγγελέας δεν είναι εύκολο να τα βάλει με τη βούληση της πλειοψηφίας περί του είδους ανθέων που προτιμά να εκλέγει και να τον κυβερνά. Οταν έχει μάλιστα την κάλυψη όλης της κυβερνησης. Με τον ίδιο τρόπο που εγινε υπουργός, έτσι να φύγει.\nΆρθρο 370Α Παραβίαση του απορρήτου των τηλεφωνηµάτων και της προφορικής συνοµιλίας 1. Όποιος αθέµιτα παγιδεύει ή µε οποιονδήποτε άλλο τρόπο παρεµβαίνει σε τηλεφωνική σύνδεση ή συσκευή µε σκοπό ν’ πληροφορηθεί ή να µαγνητοφωνήσει το περιεχόµενο τηλεφωνικής συνδιάλεξης µεταξύ τρίτων τιµωρείται µε φυλάκιση. Η χρησιµοποίηση από το δράστη των πληροφοριών ή µαγνητοταινιών που αποκτήθηκε µε αυτόν τον τρόπο θεωρείται επιβαρυντική περίπτωση. 2. Όποιος αθέµιτα παρακολουθεί µε ειδικά τεχνητά µέσα ή µαγνητοφωνεί προφορική συνοµιλία µεταξύ τρίτων που δεν διεξάγεται δηµόσια ή µαγνητοσκοπεί µη δηµόσιες πράξεις τρίτων, τιµωρείται µε φυλάκιση. Με την ίδια ποινή τιµωρείται και όποιος µαγνητοφωνεί ιδιωτική συνοµιλία µεταξύ αυτού και τρίτου χωρίς τη συναίνεση του τελευταίου. Το δεύτερο εδάφιο της παραγρ. 1 αυτού του άρθρου εφαρµόζεται και σ’ αυτή την περίπτωση. 3. Με φυλάκιση τιµωρείται όποιος κάνει χρήση των πληροφοριών ή των µαγνητοταινιών ή των µαγνητοσκοπήσεων που αποκτήθηκαν µε τους τρόπους που προβλέπονται στις παραγράφους 1 και 2 αυτού του άρθρου. 4. Η πράξη της παραγρ.3 ΔΕΝ είναι άδικη αν η χρήση έγινε ενώπιον οποιουδήποτε δικαστηρίου, ανακριτικής ή άλλης δηµόσιας αρχής για τη διαφύλαξη δικαιολογηµένου συµφέροντος που δε µπορούσε να διαφυλαχθεί διαφορετικά και ιδίως σε ποινικό δικαστήριο για την υπεράσπιση του κατηγορουµένου και γενικά αν η χρήση έγινε για την εκπλήρωση ΚΑΘΗΚΟΝΤΟΣ του κατηγορουµένου ή για τη διαφύλαξη έννοµου ή άλλου δικαιολογηµένου ουσιώδους ΔΗΜΟΣΙΟΥ ΣΥΜΦΕΡΟΝΤΟΣ. 5. Η ποινική δίωξη της πράξης της παραγράφου 3 γίνεται µόνο µε ΕΓΚΛΗΣΗ. 6. Αν ο δράστης των πράξεων των παραγράφων 1, 2 και 3 αυτού του άρθρου είναι ιδιωτικός αστυνοµικός Ή τελεί τις πράξεις αυτές κατ’ επάγγελµα Ή απέβλεπε στην είσπραξη αµοιβής επιβάλεται φυλάκιση τουλάχιστον ενός (1) έτους και χρηµατική ποινή. Ο Πολάκης προασπίζει δημόσιο συμφέρον, οι δημοσιογράφοι όμως που κάνοντας χρήση των πληροφοριών της συνομιλίας τις αναπαράγουν κατ’ επάγγελμα και αποβλέπουν σε είσπραξη αμοιβής δυστυχώς υπάγονται στο 6 αν και εφόσον γίνει έγκληση από τον Στουρνάρα. Τα καραγκιοζιλίκια μπορεί να είναι εθνικό σπορ και για εθιμοτυπικούς λόγους να γίνονται λίγο πολύ αποδεκτά αλλά ο Στουρνάρας υπαγόμενος στην ΚΤΕ πρέπει να σταθεί στο ύψος των περιστάσεων ακόμη και με προσωπικό κόστος. Εφόσον πήγε το θέμα εκεί και ενεπλάκη η ανεξάρτητη ΤτΕ θα πρέπει να γίνει εμφανές στο εκλογικό σώμα το θέμα των δανείων και να εξεταστούν τα δάνεια που αιτείτε ο υπουργός ως προς την βιωσιμότητα τους.\nδεν είμαι δικηγόρος αλλά είμαι αρκετά σίγουρος ότι η ασυλία δεν ισχύει εάν το αδίκημα δεν έχει τελεστεί κατά τη διάρκεια εκτέλεσης υπουργικών καθηκόντων. Και εφόσον το αντικείμενο του τηλεφωνήματος ήταν το προσωπικό του δάνειο, είναι φανερό ότι αυτόφορο ξεαυτόφορο ασυλία δεν έχει.\nΔέν θα τολμήσει κανείς να συλλάβει τον Πολάκη, όπως κανείς στην Βενεζουέλα δεν μπορεί να συλλάβει τον φασίστα Νικολάς Μαδούρο.Και απόπειρα να γίνει για την σύλληψη του και την παραπομπή Πολάκη στη δικαιοσύνη, θα κάνουν κλοιό γύρω του οι Ρουβίκωνες, οι κακοποιοί λαθρομετανάστες και οι λούγκρες.´Ολη η υψηλή πελατεία του ΣΥΡΙΖΑ.Είδες σπιταρώνα Σταμάτη ο Κρητίκαρος στα Σφακιά; Και δεν είναι το μόνο.Από το 2015 που εκλέχτηκε με τον ΣΥΡΙΖΑ, έχει αγοράσει με βάση το Πόθεν Έσχες κάμποσα δικά του διαμερίσματα. Με τρείς ακόμα υποθήκες στην σπιταρώνα αυτή και εξακολουθεί να τραβάει καταναλωτικά δάνεια.Καθόλου απίθανο να θέλει να μπεί και μέτοχος στην NOVARTIS.\nσοφακι γιατι τετοιο μενος για Πολακη; Θα σε διορισει καπου ο Κουλης οταν βγει;\nη μπάλα στην εξέδρα από τα συριζάκια\nΈχεις καθιερώσει εδώ μέσα το ψεύτικο "νικος" βρε συριζοκατσαριδάκι, και μ' αυτό πετάς την κάθε βλακεία σου. Εγκλημάτησε η λειράτη κότα κοτοΠουλάκης. Και τώρα κάνει κο-κο-κο για να γλυτώσει το αυτόφωρο.\nΝίκο, γιατί τέτοια υποστήριξη στον Παύλο; Θα σε διορίσει κάπου ο Αλεξάκος;\nΘα πει ότι μετέφερε απο τη συνομιλία ότι θυμόταν.\nΧωρίς σχόλια.Η κυρία είναι γυναίκα του δημοσιογράφου του ΣΚΑΙ ,Δαυλού και πιθανόν υποψήφια βουλευτής την ΝΔ. Τι θα μας έλεγε οεο;;;;;;;;;;;;;;;;;;\nΑυτό έχει για σένα σημασία ή αν αυτό που λέει έχει νομική βάση; Πιστεύεις ή όχι ότι ο νόμος πρέπει να ισχύει για όλους;\nΕνώ ο άντρας της Καφαντάρη, ο σύντροφος της Ρένας Δούρου και ο Δρίτσας ο σύζυγος της Τασίας Χριστοδουλοπούλου είναι μιά χαρά τίμιοι και ακομμάτιστοι άνθρωποι.Ή κάθε Περιφερειακή σύμβουλος της ανίκανης Δούρου, έχει άντρα κομματόσκυλο του ΣΥΡΙΖΑ διορισμένο με υψηλά αμοιβώμενη θέση στην χαβούζα που λέγεται Ελληνικό Δημόσιο.Αλλού αυτά Συριζοτρόλ.\nΣτο σκαι δεν υπαρχουν δημοσιογραφοι. Υπάλληλοι ειναι που πρεπει να επαναλαμβανουν την επιλογή της ημερας που δίνει ο Πορτοσαλτε το πρωί


Robin Williams [1951-2014] R.I.P - Cinemode.gr\nΒρίσκεστε σε:Home»Cinema»Robin Williams [1951-2014] R.I.P\nRobin Williams [1951-2014] R.I.P\nΑπο Cinemode στις\t 12/08/2014 Cinema\nΟ ταλαντούχος κωμικός Robin Williams βρέθηκε νεκρός στο σπίτι του στη Καλιφόρνια, πιθανότατα ύστερα απο προσπάθεια αυτοκτονίας.\nΟ Williams υπήρξε ένας απο τους μεγαλύτερους κωμικούς όλων των εποχών, έχοντας διαπρέψει στο stand-up comedy, το θέατρο, τον κινηματογράφο και την τηλεόραση.\nΟ ηθοποιός έγινε ιδιαίτερα γνωστός την δεκαετία του 70′ και ειδικότερα απο την συμμετοχή του στην τηλεοπτική κωμωδία «Mork & Mindy», ενώ αργότερα ακολούθησαν μεγάλες ερμηνείες σε κινηματογραφικές ταινίες όπως το «Good Morning Vietnam», το «Dead Poets Society», το «Mrs. Doubtfire» και το «Good Will Hunting», που του χάρισε και το Oscar.\nΧαρισματικός στην κωμωδία αλλά ικανότατος και στο δράμα, ο Robin Williams αφήνει ένα τεράστιο κενό με την απώλεια του και εισέρχεται πλέον στο πάνθεον των κορυφαίων του Hollywood….\nΟι Κινηματογραφικοί Αστέρες Που «Εφυγαν» Μέσα Στο 2014\nΣινεμά Στο Σπίτι: «Awakenings» Της Penny Marshall\nΤο Starz Παρήγγειλε Την Πρώτη Σαιζόν Του «One Percent»


Η Κρήτη σε ρόλο κλειδί στη νέα κυβέρνηση - Ελλάδα - Νέα Κρήτη\nΤώρα διαβάζετε: Η Κρήτη σε ρόλο κλειδί στη νέα κυβέρνηση\nΑνανέωση 28/01/2015, 16:46\nΗ Κρήτη σε ρόλο κλειδί στη νέα κυβέρνηση\nΜπορεί η Κρήτη, όπως αποτυπώθηκε μέσω της κάλπης, να έπαιξε ρόλο στρατηγικό για την εκλογική εκτόξευση και επικράτηση του ΣΥΡΙΖΑ, εξίσου στρατηγικό ρόλο όμως καλείται να παίξει τώρα και μετεκλογικά, αφού πρακτικά όλοι οι ρόλοι-κλειδιά της νέας κυβέρνησης πέρασαν, για συγκεκριμένους λόγους και μέσα από μια ξεκάθαρη, προφανή πολιτική στρατηγική του Αλέξη Τσίπρα, σε κρητικά χέρια...\nΣτα χέρια του Ιεραπετρίτη Γιάννη Δραγασάκη, που είναι το νούμερο 2 της κυβέρνησης πίσω από τον Αλέξη Τσίπρα. Στο "κρητικό" δίδυμο οικονομολόγων που αναλαμβάνει το οικονομικό χαρτοφυλάκιο, δηλαδή την Ηρακλειώτισσα Νάντια Βαλαβάνη και τον εκ Κρήτης και Καΐρου καταγόμενο Γιάννη Βαρουφάκη. Και στα χέρια του Χανιώτη οικονομολόγου Γιώργου Σταθάκη, που αναλαμβάνει το "τιμόνι" του υπερ-υπουργείου Οικονομίας, Υποδομών, Ναυτιλίας και Τουρισμού.\nΣτα παραπάνω 4 πρόσωπα-κλειδιά που ουσιαστικά αναλαμβάνουν όλο τον τομέα της οικονομίας, των υποδομών και της ανάπτυξης, στο νέο κυβερνητικό σχήμα έρχονται να προστεθούν δύο ακόμα Κρητικοί... Ο βουλευτής Ρεθύμνου Ανδρέας Ξανθός στη θέση του αναπληρωτή υπουργού Υγείας. Θέση που ταιριάζει... "γάντι" με την επαγγελματική ιδιότητα του γιατρού Ρεθυμνιώτη βουλευτή. Και ο καθηγητής και πρόεδρος του Δ.Σ. του Ιδρύματος Τεχνολογίας και Έρευνας και πρώην επικεφαλής του Ινστιτούτου Ηλεκτρονικής Δομής-Λέιζερ του ΙΤΕ στη θέση του αναπληρωτή υπουργού Έρευνας-Καινοτομίας. Και εδώ ρόλος που ταιριάζει "γάντι" στην ιδιότητα και στις ικανότητες του κ. Φωτάκη.\nΠέντε συν ένας λοιπόν Κρητικοί, αν λάβουμε ως Κρητικό και τον Γιάννη Βαρουφάκη, με καίριους ρόλους στο Υπουργικό Συμβούλιο. Κυβερνητικά στελέχη και από τους 4 νομούς του νησιού, γεγονός αξιοσημείωτο αν μη τι άλλο, αφού υπάρχει πλήρης γεωγραφική εκπροσώπηση της Κρήτης στο Υπουργικό Συμβούλιο.\nΑς δούμε όμως ποιοι είναι οι Κρητικοί που αναλαμβάνουν καταλυτικό ρόλο στο κυβερνητικό έργο. Ποια είναι η διαδρομή τους, το προφίλ τους και το γιατί επιλέχθηκαν από το νέο πρωθυπουργό στα πλέον κρίσιμα πόστα...\nΓΙΑΝΝΗΣ ΔΡΑΓΑΣΑΚΗΣ: "Γκουρού" του προγράμματος του ΣΥΡΙΖΑ\nΞεκινάμε με τους δύο αποκαλούμενους Διόσκουρους σωματοφύλακες του Αλέξη Τσίπρα: τον Γιάννη Δραγασάκη και τον Γιώργο Σταθάκη.\n"Γκουρού" του οικονομικού και κυβερνητικού προγράμματος του ΣΥΡΙΖΑ. "Θεμέλιος λίθος" της κυβέρνησης... Οι τίτλοι αυτοί αποδίδονταν πριν τις εκλογές στον Γιάννη Δραγασάκη. Και δεν ήταν τυχαίο πως άπαντες εκτιμούσαν ότι σε περίπτωση κυβερνητικής εντολής ο Αλέξης Τσίπρας θα ξεκινούσε το κυβερνητικό σχήμα από τον άλλοτε εκφραστή της ανανεωτικής τάσης στο ΚΚΕ. Όπως φυσικά και συνέβη.\nΟ οικονομολόγος από το νομό Λασιθίου, που ξεκίνησε από τη ΚΝΕ και έφτασε μια ανάσα από το να αναδειχτεί αρχηγός του Κομμουνιστικού Κόμματος Ελλάδος, επελέγη στη θέση του αντιπροέδρου, δηλαδή ως το νούμερο 2 της κυβέρνησης.\nΠοιο είναι το βιογραφικό του; Ο Γιάννης Δραγασάκης είναι βουλευτής του ΣΥΡΙΖΑ στη Β' Περιφέρεια Αθηνών. Είναι μέλος της Κοινοβουλευτικής Συνέλευσης του Συμβουλίου της Ευρώπης και πρόεδρος της υποεπιτροπής Ευρωπαϊκού Κοινωνικού Χάρτη. Είναι μέλος της Κεντρικής Επιτροπής του ΣΥΡΙΖΑ.\nΓεννήθηκε στην Ανατολή της Ιεράπετρας το 1947. Σπούδασε πολιτικές και οικονομικές επιστήμες στην Ελλάδα και το εξωτερικό. Έχει εργαστεί ως οικονομολόγος-μελετητής και σύμβουλος επιχειρήσεων.\nΣτα μαθητικά του χρόνια ανέπτυξε δραστηριότητα ως μέλος της νεολαίας "Γρηγόρης Λαμπράκης". Ως φοιτητής συμμετείχε στην αντιδικτατορική δράση. Διετέλεσε γραμματέας του Συλλόγου Ελλήνων Φοιτητών Λονδίνου. Υπήρξε ηγετικό στέλεχος του ΚΚΕ μέχρι το 1991.\nΑναμέτρηση με την Αλέκα\nΕκείνη ακριβώς τη χρονιά, το 1991, ήταν και η στιγμή-ορόσημο για τον ίδιο.... Ήταν τότε το 13ο Συνέδριο του ΚΚΕ, όπου έγινε η σφοδρή, μετωπική σύγκρουση δύο αντίπαλων τάσεων. Από τη μια οι ορθόδοξοι, συντηρητικοί κομμουνιστές, με επικεφαλής την Αλέκα Παπαρήγα, και από την άλλη η ανανεωτική πτέρυγα ή οπορτουνιστές, όπως τους αποκαλούσαν η Αλέκα Παπαρήγα και το αντίπαλο στρατόπεδο.\nΓιάννης Δραγασάκης και Αλέκα Παπαρήγα αναμετρήθηκαν σε εκλογική διαδικασία, η οποία ανέδειξε νικήτρια, με 57 ψήφους έναντι 53 του Γιάννη Δραγασάκη, την Αλέκα Παπαρήγα, που ανέλαβε τότε το "τιμόνι" του ΚΚΕ.\nΠριν τη διάσπαση αυτή, ο Γιάννης Δραγασάκης είχε εκλεγεί βουλευτής Χανίων το 1989, με τον ενιαίο τότε Συνασπισμό της Αριστεράς και της Προόδου. Και συμμετείχε ως αναπληρωτής υπουργός Εθνικής Οικονομίας στην Οικουμενική Κυβέρνηση του Ξ. Ζολώτα (Νοέμβριος 1989-Απρίλιος 1990).\nΠλέον, μία 20ετία και βάλε μετά την εποχή ΚΚΕ, ο Λασιθιώτης οικονομολόγος θεωρείται το "μυαλό" του ΣΥΡΙΖΑ. Και δη το ώριμο μυαλό του ΣΥΡΙΖΑ. Συγκροτημένος, μετρημένος και με τα ξεχωριστά παράσημα για έναν αμιγώς αριστερό πολιτικό της επαγγελματικής καριέρας στον ιδιωτικό τομέα, είναι κοινά αποδεκτός στο χώρο της Κεντροαριστεράς και στο πιο συντηρητικό κοινό, που τελευταία επένδυσε και απορρόφησε με επιτυχία ο ΣΥΡΙΖΑ.\nΤο στοιχείο αυτό σε συνδυασμό με το γεγονός πως κόντρα στο γενικό κανόνα διαθέτει κυβερνητική εμπειρία, από τη συμμετοχή του στην κυβέρνηση Ζολώτα, τον καθιστούν μια σεβάσμια, αποδεκτή φωνή εκ μέρους του ΣΥΡΙΖΑ στο εξωτερικό! Και θεωρείται κατά κοινή εκτίμηση ως αξιόλογος συνομιλητής στους Ευρωπαίους εταίρους...\nΓΙΩΡΓΟΣ ΣΤΑΘΑΚΗΣ: Ο Κρητικός υπερ-υπουργός\nΤο ίδιο χαρακτηριστικό, του πιο ευέλικτου συνομιλητή, μακριά από απολυτότητες και ακραίες στάσεις, συνοδεύει και τον Γιώργο Σταθάκη.\nΚάποιοι μάλιστα δε διστάζουν να χαρακτηρίσουν το Χανιώτη νέο υπερ-υπουργό Οικονομίας, Υποδομών ως τον Διόσκουρο του Γιάννη Δραγασάκη. Και αυτό γιατί, πέρα από την κοινή τους, κρητική καταγωγή, και οι δύο έχουν αναδειχθεί από τον ίδιον τον Αλέξη Τσίπρα σε πρόσωπα-κλειδιά για τις διαπραγματεύσεις με όλους τους ξένους παράγοντες. Σε Ευρώπη και Αμερική!\nΔιόλου τυχαίο πως ο Χανιώτης βουλευτής του ΣΥΡΙΖΑ έχει επιστρατευτεί από τον Αλέξη Τσίπρα και σε ειδικές αποστολές... επαφών και συνομιλιών με τον πλέον δαιμονοποιημένο από πλευράς ΣΥΡΙΖΑ διεθνή παράγοντα. Δηλαδή το ΔΝΤ. Η αλήθεια είναι πως, σε σχέση με άλλα πρωτοκλασάτα στελέχη του ΣΥΡΙΖΑ, ο Γιώργος Σταθάκης δείχνει συχνά-πυκνά να διαφοροποιείται έντονα από τη γενική γραμμή στα οικονομικά και προγραμματικά θέματα. Στοιχείο πάντως που σίγουρα δε θέτει θέμα αμφισβήτησης από τον Αλέξη Τσίπρα. Ίσα-ίσα μάλλον επιδοκιμασίας, όπως αποδεικνύει και η απόφαση του νέου πρωθυπουργού να αναθέσει στο Χανιώτη οικονομολόγο το χαρτοφυλάκιο της οικονομίας και των υποδομών... Χαρτοφυλάκιο, άλλωστε, που ταιριάζει σε έναν πιο τεχνοκράτη, όπως τον αποκαλούν οι άσπονδοι φίλοι εντός ΣΥΡΙΖΑ.\nΣε ό,τι αφορά τα προσωπικά του στοιχεία, ο γεννηθείς το 1953 στα Χανιά υπουργός είναι καθηγητής Πολιτικής Οικονομίας και πρώην αντιπρύτανης του Πανεπιστημίου Κρήτης.\nΠαλιό στέλεχος της Αριστεράς, προερχόμενο από το ΚΚΕ, έχει κάνει εξαιρετικές σπουδές σε Βρετανία και ΗΠΑ. Για ένα διάστημα είχε συμπέσει και έκανε παρέα στη Βοστόνη με τον Γιώργο Παπανδρέου και τον Παύλο Γερουλάνο...\nΟι περγαμηνές του σημαντικές και σε διεθνές ακαδημαϊκό επίπεδο, με σημείο αναφοράς το Κέντρο Βυζαντινών και Σύγχρονων Ελληνικών Σπουδών του Πανεπιστημίου της Νέας Υόρκης και το Κέντρο Ευρωπαϊκών Σπουδών του Πανεπιστημίου του Χάρβαρντ. Το γεγονός αυτό σε συνδυασμό με τις επαφές του που έχει με ξένους οικονομικούς παράγοντες και δεξαμενές σκέψης τον κατατάσσουν στην πρώτη γραμμή των διαπραγματευτών της νέας κυβέρνησης με το εξωτερικό, όπου άλλωστε τον θεωρούν πιο ήπιο, πιο διαλλακτικό και συνεννοήσιμο σε σχέση με τα περισσότερα στελέχη του ΣΥΡΙΖΑ...\nΓΙΑΝΝΗΣ ΒΑΡΟΥΦΑΚΗΣ: Συνεννοήσιμος και λογικός συνομιλητής\nΜαζί με τους δύο παραπάνω Κρητικούς Διόσκουρους του οικονομικού προγράμματος, έρχεται να αποτελέσει την τριάδα αιχμής ο επίσης οικονομολόγος Γιάννης Βαρουφάκης.\nΑντίθετα με τον Γιάννη Δραγασάκη και τον Γιώργο Σταθάκη, ο Γιάννης Βαρουφάκης δεν είναι γέννημα-θρέμμα Κρητικός αφού γεννήθηκε στην Αθήνα το 1961. Ωστόσο συμπεριλαμβάνεται στην εξάδα των Κρητικών του Υπουργικού Συμβουλίου, αφού έλκει την καταγωγή του από το νησί μας και από το Κάιρο της Αιγύπτου.\nΠοιο είναι το βιογραφικό του; Ο Γιάννης Βαρουφάκης είναι καθηγητής Οικονομικής Θεωρίας στο Τμήμα Οικονομικών Επιστημών του Πανεπιστημίου Αθηνών και έως πρότινος διευθυντής του Τομέα Πολιτικής Οικονομίας του ίδιου τμήματος. Παράλληλα, είναι επισκέπτης καθηγητής στο Πανεπιστήμιο του Τέξας (Lyndon Johnson Graduate School of Public Affairs, στο Όστιν), καθώς και "Economist - in - residence" στην εταιρεία Valve Software, στο Σιάτλ των ΗΠΑ.\nΕκλέχθηκε βουλευτής με το ΣΥΡΙΖΑ στη Β' Αθηνών στις εκλογές του 2015 (με περισσότερους από 135.000 σταυρούς). Γεννήθηκε στην Αθήνα το 1961. Σπούδασε Μαθηματικά και Οικονομικά στο Πανεπιστήμιο του Έσεξ και του Μπέρμιγχαμ της Βρετανίας, κάνοντας τη διδακτορική του διατριβή στην οικονομική θεωρία, στο Πανεπιστήμιο του Έσεξ. Βασικοί ερευνητικοί τομείς στους οποίους δραστηριοποιείται είναι η Πολιτική Οικονομία, η Θεωρία Παιγνίων, η Πειραματική Οικονομική και η Πολιτική Φιλοσοφία.\nΠοιο είναι το προφίλ του; Ως οικονομολόγος αναγνωρίζεται κατεξοχήν εκφραστής της Κεϋνσιανής Σχολής. Με μια μικρή, ελάχιστη δόση Μαρξισμού, όπως σπεύδουν κάποιοι να σχολιάσουν...\nΟι ξένοι παράγοντες βλέπουν στο πρόσωπό του έναν λογικό, συνεννοήσιμο συνομιλητή, με διάθεση να ακούσει και να διαπραγματευτεί... Αν και ορισμένες φορές έχει προβεί σε σκληρές δηλώσεις και τοποθετήσεις, εκτιμάται από πλευράς εταίρων και δανειστών ως μια παρουσία που μπορεί να παίξει σημαντικό, και το κυριότερο εποικοδομητικό ρόλο στις διαπραγματεύσεις γύρω από το χρέος της χώρας...\nΜάλιστα, δεν είναι λίγοι και οι ξένοι κύκλοι που στέκονται ακόμα και σε λεπτομέρειες που έχουν τη δική τους σημασία. Όπως η στενή φιλική σχέση που συνδέει τον Γιάννη Βαρουφάκη με τον άλλοτε τσάρο της Οικονομίας, τον Γιάννη Στουρνάρα. Σχέση που σίγουρα δεν "κάθεται" καλά σε πολλούς εντός του ΣΥΡΙΖΑ, την οποία όμως πάντα αναφέρει και εξάρει ο νέος υπουργός Οικονομίας.\nΜε βάση τα παραπάνω, είναι προφανές πως ο Αλέξης Τσίπρας επέλεξε να δώσει όλο τον οικονομικό τομέα σε ανθρώπους με κοινά χαρακτηριστικά. Που πέρα από την Κρήτη, συνδέονται με δύο βασικά χαρακτηριστικά. Αφενός την ίδια διαλλακτική θεώρηση των πραγμάτων από τη δική τους πλευρά, μακριά από απολυτότητες και ακρότητες άλλων στελεχών ή τάσεων στο ΣΥΡΙΖΑ, κάτι που ακριβώς τους καθιστά ως αξιόλογους και σεβαστούς συνομιλητές από πλευράς των ξένων, πολιτικών, οικονομικών ή τραπεζικών παραγόντων. Αφετέρου, το έτερο κοινό χαρακτηριστικό είναι το ισχυρό όνομα ως οικονομολόγοι που έχουν χτίσει μέσω μακράς, πετυχημένης δραστηριότητας στο εξωτερικό. Μια μακρά καριέρα που συνοδεύεται και από προσωπικές επαφές και σχέσεις...\nΝΑΝΤΙΑ ΒΑΛΑΒΑΝΗ: Δραστήρια, επιτυχημένη, ικανή\nΜαζί με τον Γιάννη Βαρουφάκη, στο "τιμόνι" του υπουργείου Οικονομικών θα βρίσκεται η Ηρακλειώτισσα οικονομολόγος Νάντια Βαλαβάνη.\nΠρόσωπο που συνδυάζει από τη μια ένα άφθαρτο πολιτικό, αριστερό παρελθόν, που είχε ως πρώτο σταθμό την ΚΝΕ και το ΚΚΕ, με πλούσια αντιδικτατορική δράση και σημαντική συμμετοχή στα γεγονότα του Πολυτεχνείου, την οποία παρεμπιπτόντως δεν επιχείρησε να "εξαργυρώσει", όπως κάποιοι άλλοι. Και από την άλλη, ικανότητες, γνώσεις επί των οικονομικών και μια πλούσια επαγγελματική σταδιοδρομία.\nΣτοιχείο σημαντικό, που αποτρέπει την ακαμψία και την άτεκτη θεώρηση των πραγμάτων και δη της οικονομίας που είθισται να έχουν οικονομολόγοι που έχουν μείνει μονάχα στη θεωρία και στα ακαδημαϊκά. Μακριά από την αγορά και την πραγματική οικονομία...\nΠοιο είναι το βιογραφικό της; Η Νάντια Βαλαβάνη γεννήθηκε στο Ηράκλειο Κρήτης στις 16 Αυγούστου 1954. Εργάστηκε ως μεταφράστρια και από το 1992 μέχρι σήμερα σε ασφαλιστική εταιρεία, ενώ επί μία δεκαετία, από το 1996 μέχρι το 2005, ήταν διευθύντρια οικογενειακού ξενοδοχείου στην Κρήτη. Ζει στην Αθήνα και έχει ένα γιο και μια κόρη.\nΉταν παντρεμένη και σύντροφος από τις 21/4/1975, επί σχεδόν 40 χρόνια μέχρι το θάνατό του στις 2/11/2014, με το δικηγόρο-εργατολόγο Δήμο Τσακνιά, υπεύθυνο έκδοσης του παράνομου "Οδηγητή" (1971-1974), αν. μέλος της Κ.Ε. του ΚΚΕ μέχρι το 1989 και ιδρυτικό μέλος τόσο του Χώρου Διαλόγου και Κοινής Δράσης της Αριστεράς (1999), μέσα απ' τον οποίο προέκυψε ο ΣΥΡΙΖΑ, όσο και του ίδιου του ΣΥΡΙΖΑ - σταθερά ως ανένταχτος.\nΑπό μαθήτρια ακόμα στο Ηράκλειο, μαζί με φίλες της ανέπτυξε αντιδικτατορική δραστηριότητα. Από τα 18 της συμμετείχε στο μαζικό και στο παράνομο αντιδικτατορικό κίνημα (ΑντιΕΦΕΕ - ΚΝΕ). Συνελήφθη το Φεβρουάριο 1974 και μετά από πολύμηνη ανάκριση παραπέμφθηκε στο Ειδικό Στρατοδικείο με τον α. ν. 509, κατηγορούμενη κυρίως για τα γεγονότα του Πολυτεχνείου. Αποφυλακίστηκε από τις φυλακές Κορυδαλλού με την κατάρρευση της χούντας τέλος Ιουλίου 1974.\nΜέλος της ΚΝΕ, αποχώρησε από το ΚΚΕ το 1989, λόγω της συμμετοχής του Κομμουνιστικού Κόμματος στην κυβέρνηση Τζαννετάκη.\nΤο 2007 προσχώρησε ως ανένταχτη στο ΣΥΡΙΖΑ. Υπήρξε υποψήφια με το ΣΥΡΙΖΑ στις εκλογές του 2007 στο Ηράκλειο και του 2009 στη Β' Αθηνών (και στις δύο περιπτώσεις, πρώτη αναπληρωματική).\nΑΝΔΡΕΑΣ ΞΑΝΘΟΣ: Γνώστης του χώρου της υγείας\nΠιστή στο δόγμα Τσίπρα, των υπουργικών και υφυπουργικών τοποθετήσεων ανάλογα την επαγγελματική ιδιότητα και τις γνώσεις του καθενός, η υφυπουργοποίηση ενός ακόμα Κρητικού. Ο λόγος για το γιατρό και βουλευτή Ρεθύμνου του ΣΥΡΙΖΑ Ανδρέα Ξανθό, που ανέλαβε αναπληρωτής υπουργός Υγείας.\nΓεννηθείς και μεγαλωμένος στο Ρέθυμνο, ο μικροβιολόγος Ανδρέας Ξανθός, εκλέχτηκε πρώτη φορά βουλευτής με το ΣΥΡΙΖΑ τον Ιούνιο του 2012, ενώ επανεκλέχτηκε την περασμένη Κυριακή.\nΈχει διατελέσει επί σειρά ετών πρόεδρος της Ένωσης Γιατρών ΕΣΥ Νομού Ρεθύμνου. Διετέλεσε γραμματέας της Νομαρχιακής Επιτροπής Ρεθύμνου του ΣΥΝ και μέλος της ΚΠΕ. Συμμετείχε στις νομαρχιακές εκλογές του 2006 με την Εναλλακτική Κίνηση Πολιτών και στις βουλευτικές εκλογές του 2009 ως υποψήφιος του ΣΥΡΙΖΑ. Τον Οκτώβριο του 2010 ήταν υποψήφιος αντιπεριφερειάρχης στο νομό Ρεθύμνου με το συνδυασμό Ριζοσπαστική Συνεργασία Κρήτης, με τον υποψήφιο περιφερειάρχη Γεώργιο Σταθάκη.\nΣτο πρόσωπό του ο Αλέξης Τσίπρας εμπιστεύτηκε ένα νέο, φρέσκο πρόσωπο, γνώστη του χώρου της υγείας. Αποτελεί και μια σοβαρή φωνή, καθώς ως βουλευτής έχει να επιδείξει ένα εποικοδομητικό αντιπολιτευτικό ρόλο για την υγεία, αλλά και τα θέματα του Ρεθύμνου. Μακριά όμως από κορώνες και ακρότητες...\nΚΩΣΤΑΣ ΦΩΤΑΚΗΣ: Ο επικεφαλής του ΙΤΕ στην αιχμή της έρευνας\nΣημαντική τιμή για την Κρήτη αποτελεί και η τοποθέτηση του προέδρου του ΙΤΕ και πρώην επικεφαλής του Ινστιτούτου Ηλεκτρονικής Δομής και Λέιζερ του ΙΤΕ Κώστα Φωτάκη στη θέση του αναπληρωτή υπουργού Έρευνας-Καινοτομίας.\nΠρόσωπο εκτός πολιτικής, που ο Αλέξης Τσίπρας επέλεξε τόσο ουσιαστικά όσο και συμβολικά για να καταδείξει τη σημασία του κεφαλαίου της έρευνας.\nΟ Κώστας Φωτάκης, καθηγητής Φυσικής του Πανεπιστημίου Κρήτης, είναι διευθυντής της Ευρωπαϊκής Εγκατάστασης Λέιζερ Υπεριώδους ("European Ultraviolet Laser Facility" ULF) που λειτουργεί στο ΙΤΕ, ως μέρος του LASERLAB - EUROPE, και περιλαμβάνει 17 επιλεγμένα Εργαστήρια Λέιζερ από χώρες-μέλη της Ε.Ε. Τα ερευνητικά του ενδιαφέροντα εμπίπτουν στους τομείς της Φωτοφυσικής και Φασματοσκοπίας Λέιζερ, Μηχανισμών αλληλεπίδρασης ακτινοβολίας Λέιζερ με υλικά και Εφαρμογών Λέιζερ για την κατεργασία και διάγνωση υλικών.\nΈχει διοργανώσει ή συνδιοργανώσει πολλά διεθνή επιστημονικά συνέδρια. Το 2004 έλαβε το "Βραβείο Ηγεσίας" (Leadership Award) της Αμερικανικής Εταιρείας Οπτικής (Optical Society of America - OSA) «για δεκαετή ηγετικό ρόλο και προσωπική ερευνητική συμβολή στον τομέα των εφαρμογών λέιζερ στη συντήρηση έργων τέχνης».\nΕΚΛΟΓΕΣ 2015ΕΚΛΟΓΕΣΑΓΙΟΣ ΝΙΚΟΛΑΟΣ


ΩΜΕΓΑ PRESS - Η απόδραση από την πραγματικότητα του Κυριάκου Μητσοτάκη\nΗ απόδραση από την πραγματικότητα του Κυριάκου Μητσοτάκη\nΠροσπάθησε να διασκεδάσει την πραγματικότητα για μία ακόμα φορά ο πρωθυπουργός Κυριάκος Μητσοτάκης, με το μήνυμα του σε ότι αφορά την προαναγγελία για την αποκατάσταση των ζημιών, εμφανίζοντας μια διαφορετική εικόνα και σε ότι αφορά την ίδια την καταστροφή και την διαχείριση της. Υποσχόμενος άμεση βοήθεια προς τους πληγέντες, ελπίζει ότι θα μειώσει την κατακραυγή της κοινωνίας για το μέγεθος της καταστροφής. Ζητώντας συγνώμη και υποσχόμενος οτι οι ευθύνες θα αποδοθούν. Συνεχάρη την Πολιτική Προστασία, (δηλαδή το επιτελικό κράτος) λέγοντας καλά λόγια για πυροσβέστες και εθελοντές και πιλότους. Οχι όμως για το σώμα της Πυροσβεστικής, την οποία εξαίρεσε από τα μπράβο προς Αστυνομία και Λιμενικό.\nΗ βασική επιδίωξη του Κυριάκου Μητσοτάκη υποσχόμενος άμεση αποκατάσταση των ζημιών, να μειώσει τις πολιτικές συνέπειες της καταστροφής και το μέγεθος της αγανάκτηση τους κόσμου. Η εμπειρία διδάσκει ότι η αποκατάσταση δεν μπορεί να συμβεί ως δια μαγείας άμεσα, ούτε και η χρηματική βοήθεια δίνεται χωρίς ελέγχους και διαδικασίες, ακόμα και αν τα πρώτα λεφτά θα δοθούν χωρίς προϋποθέσεις. «Οι ζημιές άρχισαν ήδη να καταγράφονται. Η γραφειοκρατία θα σαρωθεί. Και οι πρώτες αποζημιώσεις θα καταβάλλονται αμέσως, με απλή αίτηση κάθε ενδιαφερομένου, την οποία θα υποβάλει σε μία και μόνη ηλεκτρονική πλατφόρμα».\nΣτην προσπάθεια να μειωθεί η αντίδραση υποσχέθηκε ότι θα απαντήσει σε ερωτήσεις και αιτήματα προσωπικά. Καλώντας αυτή τη φορά και την αντιπολίτευση να δεσμευτεί για τις δικές του επιλογές σε ότι αφορά το μέλλον.\nΤο σημαντικό είναι οτι το πακέτο (1,8 δις ευρώ) για την αποκατάσταση της καταστροφής έρχεται στο Μέγαρο Μαξίμου και πιο συγκεκριμένο στο πρωθυπουργικό γραφείο. Μένει να δούμε τι ακριβώς σημαίνει η στενή και αποκλειστική διαχείριση απο το γραφείο του πρωθυπουργού και του επιτελικού κράτους, μακριά ακόμα και απο την κυβερνητική –κρατική μηχανή.\nΟ πρωθυπουργός εντέχνως προσπάθησε για μία ακόμα φορά να δηλώσει ότι υπάρχει καταστροφή αλλά σώθηκαν πολλά, πρωτίστως οι άνθρωποι, υπήρξαν επιτυχίες. Και κυρίως θα υπάρξουν επιτυχίες απο δω και μπρός και ολα θα βαίνουν καλώς.Δεν είναι η πρώτη φορά που το επιχειρεί...\nΔήλωση του Πρωθυπουργού Κυριάκου Μητσοτάκη - 9.8.21


Wall Street: Apple και Microsoft έφεραν νέο ρεκόρ για τον Nasdaq | Liberal.gr\nΔευτέρα 3 Αυγούστου 2020, 23:11\nΜε κέρδη ολοκλήρωσαν την πρώτη συνεδρίαση του Αυγούστου οι κυριότεροι χρηματιστηριακοί δείκτες στην Wall Street, με τους τεχνολογικούς κολοσσούς να οδηγούν τον Nasdaq σε νέα ιστορικά υψηλά, ενώ κέρδη 200 μονάδων σημείωσε και ο Dow Jones.\nΠιο αναλυτικά, ο βιομηχανικός δείκτης Dow Jones διαμορφώθηκε στις 26.664 μονάδες, καταγράφοντας άνοδο 0,89%, ενώ κέρδη 0,72% σημείωσε και ο διευρυμένος δείκτης S&P 500, ο οποίος έκλεισε στις 3.294 μονάδες.\nΑκόμα ένα ρεκόρ κατέρριψε, τέλος, ο δείκτης Nasdaq< των τεχνολογικών εταιρειών υψηλής κεφαλαιοποίησης, που διαμορφώθηκε στις 10.902 μονάδες, με άνοδο 1,47%.\nΣτο ταμπλό, ισχυρή άνοδο άνω του 5% κατέγραψε η μετοχή της Microsoft, μετά την επιβεβαίωση πως ο τεχνολογικός γίγαντας πήρε το πράσινο φως από την κυβέρνηση ώστε να ξεκινήσει τις διαπραγματεύσεις για την εξαγορά της Tik Tok.\nΆλμα 2,9% και 4% πραγματοποίησαν αντίστοιχα και οι μετοχές των Apple και Netflix, ενώ η Eli Lilly ενισχύθηκε κατά 1,7% μετά την ανακοίνωση της έναρξης των δοκιμών τρίτης φάσης μίας πιθανής θεραπείας για τον κορονοϊό.\nΥπενθυμίζεται ότι οι βασικοί δείκτες προέρχονται από ένα κερδοφόρο τετράμηνο σερί. Τον Ιούλιο, ο S&P 500 κέρδισε 5,5%, ο Dow Jones κέρδισε 2,4% και ο Nasdaq έκανε άλμα 6%, ενώ αξίζει να σημειωθεί πως συνεχίζονται οι ανακοινώσεις αποτελεσμάτων τριμήνου, με το 84% των εταιρειών του S&P 500 να έχουν ξεπεράσει τις εκτιμήσεις των αναλυτών, ποσοστό που είχε να συναντηθεί από το 2008.


4x4fun.gr • Προβολή θέματος - Γιώργος (απο πατρα)\nΓιώργος (απο πατρα)\nαπό vlatero » Πέμ Φεβ 25, 2016 4:29 pm\nΧαιρετώ την όμορφη παρεα.. Είμαι ο Γιώργος κάτοχος ενός Suzuki jimny. Καθώς έβλεπα βιντεακια στο YouTube με το γνωστό θεμα off road διαδρομών επεσα επάνω σε βίντεο απο την παρεα σας( "μας" πλεον) και έτσι βρηκα και το φορουμ. Θα χαρω πολυ να είμαι στις επόμενες εξορμήσεις σας. Καλες βόλτες να έχουμε\nΕγγραφή: Πέμ Φεβ 25, 2016 4:17 pm\nRe: Γιώργος (απο πατρα)\nαπό Jiannis77 » Παρ Φεβ 26, 2016 1:41 am\nΚαλώς ήρθες Γιώργος με το τζιμνι σου!!!\nαπό vlatero » Παρ Φεβ 26, 2016 2:30 am\nΘα παρακολουθώ το φορουμ και στην επόμενη βόλτα της παρέας θα είμαι παρον. Θα χαρω να σας γνωρίσω και απο κοντά.. Ελπίζω να δραστηριοποιηθηθουμε λίγο γιατί βλέπω τα πράγματα είναι λίγο υποτονικα το τελευταίο διάστημα\nαπό gmak » Παρ Φεβ 26, 2016 10:18 pm\nΚαλώς όρισες!!! Στις ημερήσιες εκδρομες η βόλτα μας\nαπό Ted23 » Σάβ Φεβ 27, 2016 1:22 am\nΚαλως ηρθες φιλε μου !!!\nαπό Alexandros » Σάβ Φεβ 27, 2016 10:08 am\nκαλως ηρθες φιλε ...!!!!\nαπό Tzivitzonis » Δευτ Μαρ 07, 2016 11:06 am\nΚαλώς το Γιώργο! Για ψάξε να δεις τι ψήνεται για 20/3......\nαπό vlatero » Δευτ Μαρ 07, 2016 8:21 pm\nΕχω δει φίλοι μου και είμαι σε αναμονη.. Δεν εχω δηλώσει σημετοχη γιατί εκεινο το σκ ισως δουλευω. Ανακαίνιση σε καφετέρια οπότε καταλαβαίνετε... Μεσα στις επόμενες μέρες θα ξέρω σίγουρα


Τι να κάνεις με τους κουραμπιέδες που περίσσεψαν | Marie Claire | Ό,τι έχει σημασία για τις γυναίκες\nΟ Άκης Πετρετζίκης δίνει την πιο νόστιμη λύση.\n(Photo by akispetretzikis.com)\nΞέρουμε ότι είσαι σε αυτή τη φάση του κορεσμού από το φαγητό και τα γλυκά των γιορτών. Παρόλο που νιώθεις ότι έχεις φάει πάρα πολύ υπάρχουν πολλά που έχουν περισέψει και δεν ξέρεις τι να τα κάνεις. Ένα από αυτά είναι και οι κουραμπιέδες. Κι επειδή δεν πετάμε ποτέ φαγητό, ο Άκης Πετρετζίκης μας δίνει μέσα από το akispetretzikis.com, τη λύση. Με βασικό υλικό τους κουραμπιέδες μπορείς να φτάξεις ένα νόστιμο μωσαϊκό.\nΣε ένα μπεν μαρί, βάζουμε τη σοκολάτα, το βούτυρο και την κρέμα, ανακατεύουμε με μια ξύλινη κουτάλα συνεχόμενα μέχρι να λιώσει η σοκολάτα και να ομογενοποιηθεί το μείγμα. Αφαιρούμε από τη φωτιά και προσθέτουμε το κονιάκ. Ανακατεύουμε καλά. Θα δούμε ότι το μείγμα μας θα σφίξει αρκετά αφού προσθέσουμε το αλκόολ.\nΣε ένα τηγάνι σε μέτρια προς δυνατή φωτιά βάζουμε τα αμύγδαλα και αφήνουμε να καβουρδιστούν δηλαδή να πάρουν ένα ωραίο χρυσαφί χρώμα. Σε ένα μπολ, βάζουμε όλα τα υπόλοιπα υλικά μας: τα αμύγδαλα, το κακάο και τους κουραμπιέδες αφού τους σπάσουμε λίγο με τα χέρια μας. Περιχύνουμε το μείγμα της σοκολάτας στο μπολ με τα στερεά μας και ανακατέουμε καλά.\nΑπλώνουμε σε μια λαδόκολλα το μείγμα μας κατά μήκος και ρολάρουμε με προσοχή μια καραμελίτσα. Τοποθετούμε στην κατάψυξη για τουλάχιστον 2 ώρες. Τέλος, βγάζουμε από την κατάψυξη και σερβίρουμε κατευθείαν.\nΟ Άκης Πετρετζίκης εισβάλει στην κουζίνα του Μύρωνα Στρατή για να φτιάξουν “ελληνική” καρμπονάρα\nΓΛΥΚΟ ΜΕ ΚΟΥΡΑΜΠΙΕΔΕΣ\nΜΩΣΑΙΚΟ ΜΕ ΚΟΥΡΑΜΠΙΕΔΕΣ\nΣΥΝΤΑΓΗ ΓΙΑ ΜΩΣΑΙΚΟ